text:
अखिल भारतीय मिथिला संघ के तरफ सं बड़ नीक व्यवस्था कएल छल। एहि सफल आयोजन लेल विजय चन्द्र झाजी, डॉ ममता ठाकुर, पं० श्री कौशल झा , श्रीमती सविता झा सोनी, श्रीमती रंजना झा, श्रीमती कुमकुम झा, श्रीमती कल्पना झा, श्रीमती पुजा मिश्रा , श्रीमती निवेदिता मिश्रा झा , डॉ विभा कुमारी, श्रीमती जयंती झा , श्रीमती ज्योति झा , श्रीमती मधुलता मिश्रा , श्रीमती मोनी झा, श्रीमती सोनी नीलु झा के सामुहिक प्रयास कें जतेक प्रसंशा कायल जाय कम अछि। देखु तस्वीर-
मधुश्रावणी मिथिलाक स्त्रीगनक पाबनि अछि जे नव विवाहिता तेरह सँ पन्द्रह दिन धरि सावनक कृष्णपक्षक पञ्चमी दिन सँ करैत छथि। पति-पत्नी, सासु-पुतहु, बुढ़ आ नव, परम्परा आ प्रतिष्ठाक हिसाबे मधुश्रावणी जीबाक कला सिखबैत अछि. इ नेह, सौन्दर्य, समर्पणक पाबनि अछि. पुरुष-प्रकृति, लोक-शास्त्र, संस्कृति-पर्यावरणक बीच तारतम्य स्थापित करैत अछि. लड़की केँ सुघड़ स्त्री बनबैत अछि. इ पाबनि तीन भागमे बाटल रहैत अछि: प्रथम, अरिपन आ तांत्रिक परंपरासँ पूजास्थलक निर्माण आ नित्य पूजा; दोसर, कथा वाचिका द्वारे प्रतिदिन कथा सुनब; तेसर, अंतिम दिनक पूजा, तत्पश्चात कुमारि अहिबातीक भोजन.
मधुश्रावणीमे लोक आ शास्त्र, पुरुष आ प्रकृति, प्रकृति केर अवयव जेना पानि, नदी, पोखरि, गाछ, फूल-फल; जीव-जंतु, साँप, कीड़ा, धरती-अकास, आदिक बीच कोना साम्य बनबैत सबहक संगे कोना जीबी तकर व्यावहारिक शिक्षा देल जाइत छैक. कोना स्थानीयता केँ सम्मान करैत समग्रताक भावकेँ स्वीकार करी, से शिक्षा देल जाइत छैक. शिक्षा क्लास रूमसँ अधिक ओपेन थिएटर जकाँ परिवेशमे होइत छैक. अतय एक अनुभवी कथा वाचिका अपन कथाकेँ ज्ञानसँ आ कहबाक शैलीसँ लड़की सभकेँ कथाकेँ खोइंछा छोड़ा सुनबैत रहैत छथि. जखन ओ कथा वाचिका कथा कहैत छथिन तऽ ओ हरेक पात्रकेँ अपनामे समाहित कऽ लैत छथिन. कथा वाचिकाक संग-संग नाट्य विधाक माजल कलाकार बनि जाइत छथि. कथाक प्लोटिंगके आ स्थानक अनुरूप अन्य भाषाक प्रयोग, गीत-कवित्तक प्रयोग सेहो कथा मे होइत रहैत छैक. कथा वाचिका असगरे सब बात अभिनय संग संप्रेषित करबाक असीम क्षमता रखैत छथि. अभिनय केर पराकाष्ठा एहिमे देखल जा सकैत अछि. ई एक एहेन स्टेज होइत छैक जाहिमे स्त्री, पुरुख, देवता, दानव, जीव-जंतु, सबहक भूमिका मात्र एक कलाकारकेँ करय पड़ैत छैक – वैह एक्टर, वैह डायरेक्टर. बीचमे कोनो ब्रेक नहि. हरेक कथा वाचिका अपन दायित्व केर पालन उत्कृष्ठतासँ करैत छथि. अतेक प्रभावी ढंगसँ जे, जे पबनौतिन छथि से तऽ कथा सुनबाक हेतु बैसते छथि हुनका संगे आनो स्त्रीगन सब सुनैत रहैत छथि. कनियाँ चुपचाप एक गंभीर शिष्या जकाँ कथा वाचिकाकेँ हरेक शब्दकेँ ज्ञानरूपी अमृतक एक-एक बूंद मानि पिबैत रहैत छथि.
पूजामे संस्कृत आ मैथिलीक मिश्रित शब्द आ मन्त्र भेटैत छैक यद्यपि पण्डित जीकेँ कोनो भूमिका एहिमे नहि रहैत छनि.
अखिल भारतीय मिथिला संघ संस्थाक अध्यक्ष श्री विजय चन्द्र झा जीक प्रयास सं एकर सफल आयोजन भ सकल। दिल्ली मे पहिल बेर एतेक भव्य रंगारग आयोजन भेल।


c: text/html

text:
आँखिमे चित्र हो मैथिली केर
लेखक - जगदीश चन्द्र ठाकुर "अनिल" .......... हमर रचित मैथिली गीत,गजल,कविता,लेख आ समिक्षा केर ब्लॉग ............ Written by Jagdish Chandra Thakur "Anil"
Friday, 9 March 2018
रास रचलक ई दुनिया हमर दुनिया
बेर-बेर बौआ खसै छी किए
फुनगीपरसं खसलाक बाद
Thursday, 8 March 2018
बियाहमे एतेक हंगामा मचाएब कोन जरूरी छै
बियाहमे एतेक हंगामा मचाएब कोन जरूरी छै
सय गोटेकें बरियातीमे ल'क' जाएब कोन जरूरी छै
कोंचि-कोंचिक' खुआएब रहु माँछक मूड़ा अथवा रसगुल्ला
आ रातिमे जनउ-सुपारी पकड़ाएब कोन जरूरी छै
कोन जरूरी छै सत्ताइसटा तडुआ और तरकारी
सबहक पातपर ओतेक अन्न छुटाएब कोन जरूरी छै
ई भोमाशंख दर्जन के दर्जन फटक्का आ आर्केस्ट्रा
एहि हुड़दंग परम्पराकें अपनाएब कोन जरूरी छै
बचबियौ दाइ माइक मूँहक डहकन सोहर आ समदाउन
डीजेके धुनपर नाचब और नचाएब कोन जरूरी छै
जरूरी अछि कहुना बचाक' राखब पवित्रताक संस्कृतिकें
साल भरि कन्यागतकें कबाछु लगाएब कोन जरूरी छै
'अनिल' नेटपर परसि दियौ सभटा जे लिखने छी,लीखै छी
ब्लॉग केर युगमे आब किताब छपाएब कोन जरूरी छै
(मात्रा क्रम : 2222 2222 2222 2222)
अलग-अलग दूटा लघुकें एकटा दीर्घ मानल गेल अछि ।
कानमे तूर धेने अछि लोक गजल की कहबै
कानमे तूर धेने अछि लोक गजल की कहबै
लगैए भांग खेने अछि लोक गजल की कहबै
बरियातीकें चाही खाली रहु माँछक मूड़ा
पिबैले' जान देने अछि लोक गजल की कहबै
छै बलडप्रेशर डायबिटीज और बबासीर
भोजले' मूँह बेने अछि लोक गजल की कहबै
खुट्टा त गड़तै ओही ठाम जत' हम कहै छियै
एकेटा सुर धेने अछि लोक गजल की कहबै
ढेपाक जबाब पाथरसं देबाक चलन गेलै
जेबीमे बम नेने अछि लोक गजल की कहबै
चाही सभकें जाड़मे रौद, गरमीमे बसात
खिड़कीए बन्द केने अछि लोक गजल की कहबै
( मात्रा क्रम : 2 2 2 2 2 2 2 2 2 2 2 2 2)
दू टा अलग-अलग लघुकें दीर्घ मानल गेल अछि

robotstxt: allowed

filter: keep


text:
रेलवे मे ग्रुप सी आ डी पद हेतु नियुक्ति परीक्षा
90 हजार पद, 2.37 करोड़ आवेदन, टालय पड़ल परीक्षा
मणिभूषण झा
राँची । रेलवे मे ग्रुप सी आ डी क 89409 पद पर भर्ती हेतु देशभरि मे 2.37 करोड़ आवेदन आएल अछि। पहिने नियुक्ति कैलेंडर मे मार्च 2019 धरि भर्ती प्रक्रिया पूरा करय क बात कहल गेल छल, मुदा एतेक पैघ संख्या मे आवेदन एबाक कारणे परीक्षा टालय पड़ल । आब 15 जुलाई धरि नबका नियुक्ति कैलेंडर बनाओल जाएत । देशभरि क 21 आरआरबी मे एखन फार्म स्क्रुटनी चलि रहल अछि । ई जुलाई क प्रथम सप्ताह मे पूरा हेबाक उम्मीद अछि । एहि क बाद नियुक्ति कैलेंडर बनत । सब आरआरबी क चेयरमैन बैसार कए परीक्षा पर फैसला लेताह । बोर्डक मंजूरी क बाद परीक्षा क तिथिक घोषणा होएत।


text:
जिला पदाधिकारीक प्रखंड से वीडियो कान्फ्रेन्सिंग क शुरुआत
मधुबनी। शनि दिन जिला पदाधिकारी शीर्षत कपिल अशोक जिला क 17 प्रखंड एवं अनुमंडल स विडियो.कान्फ्रेन्सिंग क शुभारंभ कयलन्हि। जिला मे पहिल बेर जिला पदाधिकारी क अध्यक्षता मे विडियो.कान्फ्रेन्सिंग क माध्यम से अनुमंडल पदाधिकारी, प्रखंड पदाधिकारी आ अंचल अधिकारी सब से विभागीय काज सबहक समीक्षा कयल गेल। ध्यातब्य अछि.जे.विस्वान क माध्यम से जिला क सब अनुमंडल. प्रखंड आ अंचल मे विडियो.कान्फ्रेन्सिंग हाल क स्थापना कयल.गेल अछि ।
जिला क 17 प्रखंड के अतिरिक्त प्रखंड मे तकनीकी कारण से विडियो.कान्फ्रेन्सिंग नहि भ सकल।
जिला पदाधिकारी विडियो.कान्फ्रेन्सिंग क माध्यम से सब विभाग क कार्य क समीक्षा कएल आ पदाधिकारी सब के क्षेत्र भ्रमण कए कार्य में तेजी अनबाक निदेश.देल। ओ जनौलन्हि जे पदाधिकारी सबहक उपस्थिति सहित सब काजक समीक्षा विडियो.कान्फ्रेन्सिंग क माध्यम से होयत जाहि सँ समय क बचत हेतैक। ओ अनुमंडल पदाधिकारी सब के अपन पदाधिकारी सब से विडियो.कान्फ्रेन्सिंग क माध्यम से समीक्षा करबा क निदेश देल जाहि सँ पदाधिकारी सब के बेर बेर जिला वा अनुमंडल जेबा क आवश्यकता नहि होइन्ह आ अपन समय ओ काज करबा मे लगाबैथ।
जिला पदाधिकारी पूर्व सूचना क वावजूद विना अनुमतिये विडियो.कान्फ्रेन्सिंग से अनुपस्थित रहला क.कारणे प्रखंड विकास पदाधिकारी. रहिका से स्पष्टीकरण पूछबाक आ वेतन स्थगित रखबा क निदेश देल। एहि अवसर पर सुनील कुमार सिंह,अनुमंडल पदाधिकारी सदर ,मधुबनी, आलोक नन्दन सिंह, जिला सूचना विग्यान पदाधिकारी, मधुबनी उपस्थित छलाह।


text:
भागलपुर/मुजफ्फरपुर। टीएमबीयू से पी एज डी केनिहार दू छात्र क एके थिसिस बीआर ए विवि मुजफ्फरपुर मे पकड़ल गेलाह अछि। थिसिस जाँच करबा हेतु टीएमबीयू से मुजफ्फरपुर विवि क एक्सपर्ट पठाओल गेल छलाह। जाँच क क्रम मे दूनू छात्र क एके थिसिस भेटल जेकरा एक्सपर्ट रिजेक्ट क देलन्हि आ एकर सूचना टिएमबीयू क कुलपति से कैलन्हि। एहि स्थित मे दूनू छात्र क पीएचडी प्रक्रिया रद्द भ सकैत छैन।
एके थिसिस पर दू छात्र पीएचडी करैत फकड़ल गेलाह
सूचना प्राप्त होइतहीं कुलपति द्वारा दूनू छात्र क सब जानकारी मांगल गेल अछि। टिएमबीयू क राजनीति विभाग क छात्र जान रॉलस ( जस्टिस ) विषय पर पीएचडी क रहल छथि। एके विषय पर विवि शिक्षक क अंदर दूनू छ।त्र पी एचडी क रहल छथि। उल्लेखनीय अछि जे एहि तरहक मामला पहिनो भेल अछि। किछु एहि सब तरहक टॉपिक जे विवि के पठाओल गेल,ओकरासब के विवि खारिज क देलक अछि।
कुलपति के शिकायत भेटल अछि जे पीएचडी करेबा लेल माफिया सब सक्रिय छथि जिनका से दूर क छात्र सब संपर्क करैत छथि आ एहन छात्र सब के टापिक देल जाइत अछि।एकर एवज मे छात्र सब से जथगर पाई लेल जाइत अछि। हुनका सब के पीएचडी प्रक्रिया से संबंधित सब मैटेरियल उपलब्ध करा देल जाइत छैन। एह प्रकरण पर कुलपति नलिनी कांत झा कहला जे दूनू छात्र क थिसिस आ टॉपिक एके अछि, मुजफ्फरपुर एक्सपर्ट दूनू के रिजेक्ट क देलन्हि अछि।रिसर्च बोर्ड से सेहो संबधित जानकारी माँगल गेल अछि। पीएचडी कराब बाला शिक्षक क संबंध जानकारी एकत्र कयल जा रहल अछि, जाँचोपरांत कारर्वाई कयल जायत।


text:
दरभंगा।[प्रणव चौधरी] कामेश्वर सिंह संस्कृत विश्वविद्यालय में 20 नवंबर केँ प्रस्तावित दीक्षांत समारोह केँ तैयारी शुरू भs गेल अछि। एहिमें कुलाधिपति अपन एबाक स्वीकृति देलैथ । कुलपति प्रो. सर्वनारायण झा एवं प्रतिकुलपति प्रो. चंद्रेश्वर प्रसाद ¨सह सहित अन्य पदाधिकारी केँ टीम गुरु दिन के आयोजन स्थल केर निरीक्षण कs पंडाल सबहक निर्माणक लेल इंजीनियर सs मापी करबेलैथ आओर आवश्यक निर्देश सेहो देलैथ। मुख्यालयक बहुउद्देशीय भवनक सामने ऐगो पैघ पंडाल बनाक कार्यक्रम करबाक निर्णय लेलैथ। पीआरओ निशिकांत कहलैथ कि ऐहिके बाद कुलपति कार्यालय में आयोजन केँ लकs गठित विभिन्न समिती केँ सेहो बैठक कैल गेल। एही दौरान भोजन, साफ सफाई, अतिथी सभके ठहराव, पंडाल निर्माणक व्यवस्था पर व्यापक चर्चा कैल गेल। बताओल गेल कि वर्ष 2016 सs लकs अद्यतन आचार्य, पीएचडी यानी विद्या वारिधि आओर डीलिट यानी विद्या वाचस्पति केर प्रमाण पत्र दीक्षांत समारोहक दौरान कुलाधिपति केँ हाथ सs दैल जैत। संबंधित छात्र सs कहल गेल अछि कि 29 अक्टूबर तक कुलसचिव केर नाम सs 500 रुपया केँ बैंक ड्राफ्ट या फेर एतबे राशि केँ बैंक चालान जमा करा दैथ। तिथि बीतलाक बाद शुल्क नञि लेल जैत।
एही मौका पर डीन प्रो. शिवाकांत झा, सीसीडीसी प्रो. श्रीपति त्रिपाठी, कॉलेज निरीक्षक डॉ. दिनेश्वर यादव, डॉ. दिलीप कुमार झा, डॉ पवन कुमार झा, डॉ. घनश्याम मिश्र, डॉ. अवधेश कुमार चौधरी, डॉ. सत्यवान कुमार सहित बहुत रास कर्मी उपस्थित छलैथ।
#दीक्षांत समारोह #दरभंगा # मैथिली समाचार


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Wednesday, August 24, 2011
दुर दृष्टिसंपन्न गमैया संसाधनसँ दूर होइत गामक लोकक मन:स्थितिकेँ गहींरताक संग सोझाँ अननिहार श्री जगदीश प्रसाद मंडलजी हुनक समस्त साहित्यिक क्रिया-कलापक मादे मुन्नाजी द्वारा कएल गेल गप्प-सप्प
मुन्नाजी- जगदीश बावू शिक्षाक पूर्ण डिग्रीधारी भऽ अहाँकेँ एतेक देरीसँ मैथिली लेखनक प्रवृतिक की कारण?
जगदीश प्रसाद मंडल- अपनेक प्रश्नक उत्तर दैइसँ पहिने मुन्नाजी किछु अपन बात कहि दैत छी। केजरीवाल हायर सेकेण्ड्री स्कूल झंझारपुरमे स्पेशल नाइन्थसँ लऽ कऽ स्पेशल एलेबुन धरि एक सय नम्वरक एक विषय मैथिली पढ़ने छी। मुदा कओलेजमे नहि पढ़लौं। हिन्दी पढ़लौं। साहित्यसँ सिनेह सभ दिन रहल। लिखै दिस दू हजार ईस्वीक बादे बढ़लौं। ऐठाम िसर्फ एतबे कहब जे जमीनी संघर्षक उपरान्त वैचारिक संघर्ष जोर पकड़ैत अछि तँए लिखब अनिवार्य भऽ गेल। जहिसँ जीवनमे आरो मजबूती अएल। सभकेँ माने हर मनुष्यकेँ अपने लगसँ जिनगी शुरू करक चाहिएनि। कर्मक क्षेत्र अपन गाम रहल जहिठामक भाषा मैथिली छी तँए हिन्दीक विद्यार्थी रहितहुँ मैथिलीमे लिखै छी। देरीसँ लिखैक कारण इहो भेल जे १९६७ई.मे जखन बी.ए.क विद्यार्थी रही, वामपंथी राजनीतिमे जुड़लौं। काजसँ जते समए बँचए ओ सेवामे लगबए लगलौं। बी.ए. धरि जनता कओलेज झंझारपुरमे आ आगू सी.एम. कओलेज दरभंगामे पढ़लौं। ओना लिखैक आरो कारण अछि जे उम्रक संग शरीरक शक्तियो कमए लगल।
मुन्नाजी- एतेक डिग्रीक (एम.ए.क) पछाति तँ अहाँ समएमे नोकरी भेटव बेशी असोकर्ज नै छलै। नोकरी नै कऽ खेती-बारीक िनर्णय अहाँक कोन मानसिकताक द्योतक ऐछ?
ज.प्र.मं.- आजुक दृष्टिये जरूर बुझि पड़ैत हएत जे ओहि समए नोकरी सस्ता छलैक मुदा से बात नहि। एहि परिपेक्ष्यमे किछु कहि िदअए चाहै छी। झारखंड लगा बिहार राज्य छल। अखन जते जिला, सवडिवीजन आ ब्लौक आइ खंडित बिहारमे देखै छिऐ ओते पूर्ण (सौंसे) बिहारमे नहि छल। संग-संग जते काजक विविधता अखन धछि, सेहो नहि छल। अखन छत्तीस-सैंतीसटा जिला खंडित बिहारमे अछि जखन कि ओहि समए िसर्फ सत्तरहटा जिला छल। जहि मधुबनीमे पाँचटा सवडिवीजन अछि ओ अपने सवडिवीजन छल। तहिना शिक्षो विभागमे छल। गनल-गूथल कओलेज आ हाइ-स्कूल रहए। आइक मधुबनी (प्रोपर)मे चारिटा कओलेज- झंझारपुर, सरसो, पंडौल आ बाबूबरहीमे खुजल। बाबूवरहीक कओलेज (जे.एन.) मधुबनी चलि गेल। ओहिसँ पूर्व आर.के. काओलेज आ भरिसक एकटा आरो छल। बाकी सभ बादक छी। जखन जनता कओलेज झंझारपुर खुजल, ओहि समए अधासँ अधिक शिक्षक (प्रोफेसर) आने-आन जिलाक छलाह। तँए कि एहि क्षेत्रमे पढ़ल-लिखल लोक नहि छलाह से बात नहि।
बैंकक शाखा जते आइ देखै छिऐ ओते नहि छल। भरिसक मधुबनीमे एकटा रहए बाकी नहिये जकाँ छल। तहिना ब्लौकोक छल। एक तँ संख्या कम दोसर एकटा बी.डी.ओ. रहैत छलाह। जखन कि बी.डी.ओ; सी.ओ. आ पी.ओ. तीनिटा अखन छथि।
कल-कारखाना नाओपर एकटा चीनी मिल (लोहट) ओ गोटि पङरा चाउरक मिल छल। ओना आरो बहुत बात अछि मुदा मोटा-मोटी कहलौं। आब अहीं कहु जे नोकरी कत्त छल। ओहि अनुपातमे अखन बेसी अछि।
खेती करैक कारण-
जखन हम तीनिये बर्खक रही पिता मरि गेलाह। हमरासँ तीन बर्ख पैघ भाय छलाह। ओना परिवारमे दूटा पिसिऔत भाय रहैत छलाह। हुनका रहैक कारण छल हुनकर घर फुलपरास विधानसभा क्षेत्रक घोघरडिहा ब्लौकक अमही पंचायतक हरिनाही गाम छनि। जखन कोसी पश्चिम मुँहे जोर केलक तँ गाम उपटि गेल। सभ कियो बेरमा चलि एलाह। जे घटना १९३५-४०क बीचक छी। फेर जखन कोसी पूव मुँहे ससरल तखन १९६०ई.मे पुन: ओ दुनू भाँइ चलि गेलाह। हुनका सबहक गेने गिरहस्तीक संग-संग पढ़वो करी। तहियेसँ खेतीसँ जुड़ाव भऽ गेल। जे जीविकाक साधन रहल।
मुन्नाजी- प्रारम्भमे अहाँ अपनाकेँ साम्यवादी कहि सामंतवादक विरूद्ध हो-हल्ला मारि-झगड़ामे सक्रिय रहलौं बादमे अइसँ विमोह किएक? एे सँ की फायदा वा नोकसान उठएल?
ज.प्र.मं. - जहिना छलौं तहिना छी। मुदा परिस्थितिकेँ ऑकि देखए पड़त। सामंतवादमे मनुष्यक बुनाबटि जाहि रूपक रहै छै ओ सामंतवादपर चोट पड़लासँ बदलैत छैक। खिस्सा-पिहानी आ नाटकक स्टेज सामाजिक विकास आ सामाजिक जीवन नहि होइत छैक। नाटकक स्टेज होइत छैक- तीन घंटामे रामक जन्म, जनकपुरक धनुषयज्ञ, बनमे सीताक हरण आ रावणक मृत्युक उपरान्त विसर्जन। तहिना खिस्सा पिहानीमे सेहो होइत छैक। मुदा समाजक मंच बहुत जटिल होइत छैक। जहिक लेल समयो लगै छै आ संघर्षो होइत छैक। तहूँसँ जवर्दस्त वैचारिक संघर्ष सेहो होइत छैक। संक्षेपमे- आर्थिक विकासक क्रममे खेतीक लेल जखन नवका माने उन्नति किस्मक बीआ आएल तँ सामंती सोचक लोक विरोध केलनि। हुनकर आरोप छलनि (१) वस्तुमे सुआद नहि होइत छैक, (२) पावनि-तिहारक दृष्टिये अशुद्ध होइत अछि, (३) स्वास्थ्यक दृष्टिसँ खाद देल अहितकर होइत अछि जहिसँ बीमारी बढ़त। तहिना दरभंगा अस्पताल खुललापर सेहो विरोध भेल। गाम-घरमे एलोपैथक विरोध भेल। आरोप छलैक- गाइयक खूनक इन्जेक्शन आ सुगरक मांसक बनल दवाइ। साधारण इनारक जगह पानिक कल भेने सेहो विरोध भेल। आरोप लगैत छल जे कलक वासर चमड़ाक होइ छै, तहिसँ पूजा कोना हएत आ अशुद्ध पानि लोक पीति कोना? कते कहब। एहि परिस्थितिकेँ संक्रमण काल कहल जाइ छै। सामंतवाद टुटलाक बाद पूँजीवादी आ समाजवादी दिशा अबैत छैक।
हमरा गामक नब्बे प्रतिशत जमीन बहरवैयाक छलनि। ओना तीनिटा जमीनदार छलाह वाकी दूटा मास छलाह। जनवादी लड़ाइ शुरू होइते दूटा मालिक (जमीनदार) अपन जमीन बेच लेलनि। एक गोटेक संग जवर्दस्त लड़ाइ भेल। जमीन्दारक संग सूदखाेर महाजन सेहो छलाह। हुनको संग लड़ाइ भेल। अखन ने कियो बाहर जमीन्दार छथि आ ने महाजन। गाममे किनको अधिक जमीन नहि भेलनि। ऊपर दस बीघा आ वाकी निच्चाँ छथि। एहि दौरमे करीब तीस बर्ख लड़ाइ गाममे चलल। सत्तरि-एकहत्तरिक उठल तूफान शान्त होइत-होइत ५.५.२००५ई.केँ अंतिम मुकदमाक अन्त भेल।
विकासोक प्रक्रिया छैक। आइक भारी मशीन (कमप्यूटर) देखि नव पीढ़ीक लोककेँ सहजहि विश्वास नहि हेतनि। मुदा हाथक काज हाथसँ चलैबला औजारक संग लघु मशीनमे बदलल। लघुमशीन परिमार्जित होइत भारी आ तेज मशीन बनि ठाढ़ अछि।
मुन्नाजी- कहल जाइछ जे अहाँक साम्यवादीक विद्रोह छवि तखन दवि गेल जखन की अहाँ सामंती द्वारा देल प्रलोभनकेँ स्वीकारि लेलौं की सत्य अछि?
ज.प्र.मं. - चारिम प्रश्नक उत्तर भेट गेल हएत मुन्नाजी। जँ से नहि तँ अनठेकानी गोला फेकब हएत।
मुन्नाजी- उग्रवादीसँ रचनावादी प्रवृति कोना जागल कोनो एहेन विशेष घटना जे अहाँक रचनात्मक सोचकेँ प्रेरित केने हुअए?
ज.प्र.मं. - पाँचम प्रश्नक उत्तर सेहो आबि गेल अछि। दुनियाँक नक्शामे जकरा शीतयुद्ध (cold war) कहल गेल अछि वएह वैचारिक संघर्ष छी। जकरा लेल साहित्य प्रमुख अस्त्र छी।
मुन्नाजी- मैथिली रचनाकारक प्रवृति अछि जे एक-दु रचना कऽ अपनाकेँ मैथिलीधारामे जोड़वामे जुटि जाइछ मुदा अहाँ एकर उलट चिन्तनशील आ रचनाशील रहि नुकएल सन रहलाैं?
ज.प्र.मं.- छठम प्रश्नक संबंधमे स्पष्ट समझ अछि जे जहिना उत्तरबरिया पहाड़सँ निकलल छोट-छीन धारा सभ दछिन मुँहे टघरैत नदी-नालामे मिलैत आगू बढ़ैत गंगामे पहुँच समुद्रमे समाहित भऽ जाइत अछि तहिना जँ साहित्यक (रचनाक) दशा-दिशा नीक रहत तँ साहित्यक धारा बनवे करत। ई विसवास अछि। जना आन-आन गोटे शुरूहेँसँ रचना दिस बढ़लाह से नहि भेल। कारण ऊपर आबि गेल अछि।
मुन्नाजी- वियोगीजी अहाँ कितावक आमुखमे अहाँकेँ २०गोट कथा, ५गोट उपन्यासक पाण्डुलिपि लऽ भेँट करवाक क्रममे अहाँक दृष्टि फरीछ दू साल बाद पुन: भेँटमे हेबाक बात कहलनिहेँ ऐपर अहाँक की विचार?
ज.प्र.मं.- मैथिली साहित्य जगतक वियोगीजी पहिल साहित्यकार छथि जिनकासँ पहिल भेँट छी। ओना एक-दू बेर फोनपर गप भेला बाद उमेश मंडल पटना गेल रहथि तँ भेँट केलकनि। किछु रचना सभ लऽ कऽ सेहो गेल रहथि। दू-चारि पन्ना पढ़ि कऽ सुनेवो केलकनि। मुदा डेढ़-दू घंटाक बात चीतमे जाने-पहचानक बात बेसी भेलनि।
हुनकासँ हमर पहिल भेँट मधुबनीमे छी जखन ओ मधुबनी अएलाह। ओही क्रममे रहुआ कथा-गोष्ठीक जानकारियो देलनि आ चलैइयोले कहलनि। हुनक सम्पादनमे देशज पत्रिका २००३ई.मे िनर्मलीक कितावक दोकानमे भेटल। जाहिमे यात्रीजी आ किरणजीक संग गप-सप्प सेहो निकलल। विचारक दृष्टिसँ यात्रीजी सँ विद्यार्थीये जीवनसँ प्रभािवत छलौं। पत्रिका पावि आरो प्रभावित भेलौं आ वियोगी जीक संग आकर्षण सेहो बढ़ल। तहिना किरण जीक जिनगीसँ सेहो बहुत प्रभावित कओलेजे जीवनसँ छलहुँ। लगसँ हुनका देखने रहिएनि। जखन हम सी.एम. काओलेजमे पढ़ैत रही तखन ओ प्रोफेसर छलाह। गप-सप्पक क्रममे ओ बजलाह जे जहिना बजै छी तहिना िलखब मैथिली छी। हुनकर ई विचार तहिये नहि अखनो रग-रगमे समाएल अछि।
मुन्नाजी- उपरोक्त आमुखमे ओ कहने छथि जे अहाँ हुनकर (वियोगीजीक) एहेन अंधभक्त छी जे हुनकर किताबकेँ ताकि-ताकि कऽ पढ़ैत रही एकटा किताबकेँ तकबाक क्रममे पटना धरि गेलौं मैथिली साहित्यक पाठक शुन्यता (कीनि कऽ पढ़ैबला)मे जँ ई सत्य छै तँ एकर की कारण?
ज.प्र.मं.- अहू प्रश्नक उत्तर आबि गेल अछि। ई बात हुनकामे जरूर छन्हि जे उपकरि-उपकरि कतेक किताब देलनि। भक्त आ भगवान साम्प्रदायिक भाषा छी। कियो अपन कर्मसँ बढ़ैत-घटैत अछि मुदा आगूसँ अधला सोचब आ करबकेँ अधला बुझै छी।
मुन्नाजी- किछुए समयान्तरलमे विविध विधापर अहाँक ८गोट पोथीक प्रकाशनसँ केहेन अनुभूति भऽ रहल ऐछ अगिला लक्ष्य की ऐछ?
ज.प्र.मं.- पोथी प्रकाशित भेलापर जहिना आन गोटेकेँ अनुभूति होइत छन्हि तहिना भेल। लक्ष्यक जहाँ धरि प्रश्न अछि तँ प्रसादजीक पाँति मन पड़ैत अछि-
“जीवन का उद्देश्य नहि है शान्त भवनमे टिक जाना
और पहुँचना उन राहो पर जिनके आगे राह नहि।”
मुन्नाजी- एतेक पोथी प्रकाशनक पछातियो अहाँक ठोस मूल्यांकन वा पुरस्कारक हेतु चयन नै भेलासँ अप्पन परिश्रम निरर्थक सन तँ नै लगैए।
ज.प्र.मं.- कोनो रचनाक मूल्यांकन समए करैत अछि। समयानुकूल रचना छी वा नहि ई समए आँकि कएल जा सकैत अछि। रहल पुरस्कारक बात? प्रेमचन्द सन उपन्यास सम्राट आ कलमक जादूगरकेँ कोन पुरस्कार भेटलनि। मुदा ओ अपना श्रमकेँ निरर्थक कहाँ बुझलनि। अंतिम साँस धरि सेवा करैत रहलाह।
अपन पचहत्तरिम जन्म दिनक अवसरपर नामबर भाय (डॉ. नामबर सिंह) बाजल छलाह- “जते काज अखन धरि केलहुँ ओते पाँच बर्खमे करब।” हुनकर कते सेवा छन्हि सर्वविदित अछि। जखन पचहत्तरि बर्खक बूढ़क एहेन वक्तव्य छनि तखन तँ हम अपनाकेँ जवान वुझै छी।
मुन्नाजी- मैथिलीमे प्रारम्भेसँ बनल जाति-पॉतिक फाॅटकेँ अहाँ कोन दृष्टिए देखै छी। आ स्वयं अहाँ ओइ बीच अपनाकेँ कतऽ पबै छी।
ज.प्र.मं.- शुरूहेसँ वर्ण नहि वर्गमे विश्वास अछि। जहि आधारपर काज करैत एलौं आ करितो छी। समाजमे जे जाति-धर्मक (सम्प्रदायक) खेल चलैत अछि ओ राजनीति केनिहारक चालि छी।
मुन्नाजी- पिछड़ावर्गसँ आगाँ (रचनात्मक रूपेँ) अबैत लोकक अहाँ उपर उठेवा लेल कोनो सहयोगी बनव पसिन्न करब? हुनका सबहक लेल कोनो संदेश?
ज.प्र.मं.- जाहिठाम व्यवस्था बदलैक प्रश्न अछि ओ ने एक दिनमे हएत आ ने एक गोटे बुते हएत। सबहक कल्याण हएत आ सभकेँ करए पड़त। तँए सभकेँ कहैत छिअनि जे जागू, उठि कऽ ठाढ़ होउ। आगू बढ़ू। मिथिला सबहक मातृभूमि आ मैथिली सबहक भाषा छी तँए अपन बुझि सेवामे लागि जाउ।(साभार विदेह)


text:
मानव विकास सूचकाङ्क
मानव विकास सूचकाङ्क (HDI) मानवके जीवन अपेक्षा, शिक्षा आ आय सूचकाङ्कके प्रयोग करि निकालल गएल समग्र तथ्याङ्क सँ कोनो भी देशक मानव विकास निकालल जाएत अछि । मानव विकास सूचकाङ्कके सन् १९९० मा पाकिस्तानी अर्थशास्त्री महबुब उल हक आ भारतीय अर्थशास्त्री अमर्त्य सेनद्वारा सिर्जना करल गएल छल[१] आ संयुक्त राष्ट्रसङ्घीय विकास कार्यक्रममे प्रकाशित भएल छल ।[२]
सन् २०१० मे मानव विकास प्रतिवेदनमे असमान-समायोजित मानव विकास सूचकाङ्कके (IHDI) सुरु कएलक । सरल मानव विकास सूचकाङ्क सेहो उपयोगी रहल अछि, मुदा IHDI क उपयोग सँ (असमानताक लेल लेखाङ्कन) मानव विकासक वास्तविक तह आ क्षमता "मानव विकास सूचकाङ्क" निकालल जाएत अछि ।
सन्दर्भ सामग्रीसभ[सम्पादन करी]
- ↑ "The Human Development concept", UNDP, अभिगमन तिथि ७ अप्रैल २०१२।
- ↑ "United Nations Development Programme", Undp.org, २०१३-०५-२६, अभिगमन तिथि २०१३-०५-३०।


text:
पटना । बिहार में आजादी से पूर्वहि करीब 24टा एयरपोट आ रनवे छल जाहि ठाम स राजा महाराज अपन जहाज से उड़ान भरैत छलाह आ जनता टकटकी लगा आसमान निहारैत छल। एहि चुनावी मौसम पर आजादीक पूर्व क इ नजारा एक बेर फेर ताजा भ जाइत अछि। पटना आ गया एयरपोर्ट जनता लेल खुलल अछि मुदा उत्तर बिहार में कोनो एयरपोर्ट जनता लेल नहि अछि, जखनकि पटना एयरपोर्ट पर करीब 65फीसदी यात्री उत्तर बिहार क होइत छथि जे गंगा सेतू क जाम कए झेलबा लेल मजबूर छथि। गरमी आ जाम स छटपट करैत एहन जनता आइ जखन आसमान दिस दखैत अछि त ओकरा कईटा उडैत हेलीकॉप्अर आ जहाज देखा जाइत अछि जाहि पर राजा गंगा क एहि पार स ओहि पार उड़ैत पहुंच जाइत छथि। हुनका लेल कईटा रनवे अछि आ कईटा हेलीपैड। एहि राजा सबहक उड़ान स पटना एयरपोर्ट क आमदनी सेहो बढल अछि, मुदा राजाक सवारी एयरपोर्ट हैंकर मे नहि ढार भ स्टेट हैंगर में ढार भ रहल अछि। जाहि स एयरपोर्ट कए हैंकर शुल्क देबा स इ राजा लोकनि बचि जाइत छथि। ल द कए लैंडिंग आ रूट नेविएशन शुल्क चुका रहल छथि। मोदी, सोनिया आ राहुल सन महाराजा तक हवाई जहाज स ओहि रनवे पर उतरि रहल छथि जहि पर उतराबाक लेल जनता पता नहि केतबा दिन स सपना सजेने अछि। पटना, गया के अलावा आरा, दरभंगा, पूर्णिया आ भागलपुर एयरपोर्ट भेल जनता लेल उपलब्ध नहि अछि मुदा एहि राजा सब लेल इ सदा उपलब्ध रहैत अछि। एकटा राजा क बनाउल एहि एयरपोर्ट सब पर दोसर राजा धड़ल्ले से उड़ान भरि रहल अछि, मुदा जनता एखनो आसमान निहारबा लेल मजबूर अछि। जनता लेल इ आधारभूत संरचना कखनो सुरक्षा क कारण स त कखनो विभागीय उदासीनता स अनुपयोगी बताउल जाइत रहल अछि। विदेश स उडि कए आयल आ गांधी सेतु पर गर्मी आ जाम में फंसल उत्तर बिहार क जनता लेल लोकतंत्र में जनता राजा होइत अछि इ सिद्धांत किताबी अछि, किया त आसमान पर एखनो राजा क सवारी अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
गुरुवार, 6 मार्च 2014
दरअसल महिला दिवस कोनों एक दिन अथवा ,एक वर्ष मनाबय वला पर्व नही अछि ,ई त सतत चलय वला एकटा विचार -व्यवहार हेबाक चाही .हम सब एक दिनक लेल महिला दिवस मना त लईत छी ,मुदा दोसरे दिन सं बल्कि ओहो दिन ओहिना महिला सब प्रताड़ित होई छथि ,दहेज हत्या ,बलात्कार ,वैश्यावृति,में कोनों कमी नहि देखल गेल अछि .बल्कि दिनों दिन महिलाक प्रति अपराध ब्ध्ले जा रहल अछि ..तखन उपाय कोन?
अपन देशक कानून महिला सब के बराबरि क अधिकार द चुकल छैक मुदा ओहि कानून के व्यवहार में लाबयक प्रयास केनाई त हमरे सभक कर्तव्य थिक .समाज में एखनो महिला के दोयम दर्जा देल जाईत अछि .बेटी के नेनपने सं सिखैल जाईत अछि जे ओ पुरुख सं हीन छैक . बुच्ची दाई पढाई में कतबो कुशाग्र किये न् होथि !अंग्रेजी स्कूल में बुचने के नाम लिखाओल जाईत छैक .संगहि ट्यूशन सेहो! .घर में जों माछ रान्हल गेल त माछक मूडा हुनके परसाई छनि , बेचारी बुच्ची दाई के पूछीये सं संतोष करय पड़ईत छनि ..
ई शोधक विषय हेबाक चाही जे पईघ भेला पर वैह बुच्ची दाई ,अप्पन बेटी संगे ओहने व्यवहार कियैक करैत छथि
एखनो युवा लड़की के सबसं अधिक संघर्ष अपने घर सं करय पडैत छैक .माय ,पितियाईन दादी ,सब ओक्कर पहिरब ओढब ,बात -विचार ,कत्तौ गेनाई-एनाई ,सब पर आपत्ति करैत छथिन. कियैक ने हम महिला सब अप्पन बेटी सब के एहन माहौल दी ,जाहि में ओ अप्पन व्यक्तित्व के सर्वांगीन विकास क सकय,अप्पन भविष्यक सपना साकार करय .सही मायने में महिला दिवस तखने सार्थक होयत .
नीता झा भागलपुर
08051824576
0 टिप्पणियाँ:
सदस्यता लें टिप्पणियाँ भेजें (Atom)


text:
कलकत्ता : मैथिली कविता कें समर्पित अनौपचारिक गोष्ठी 'अकासतर बैसकी'क आयोजन विगत रविदिन 6 मार्च 2016 केँ कोलकाताक साल्टलेक अवस्थित सिटीसेंटरक सुरम्य प्रांगणमे सफलतापूर्वक भेल. वर्ष 2016 मे आयोजित 'अकासतर बैसकी'क एहि तेसर गोष्ठीक अध्यक्षता विशिष्ट वैज्ञानिक आ ख्यातिलब्ध साहित्यकार योगेंद्र पाठक 'वियोगी' कयलनि.
युवा कवि चन्दन कुमार झाक संयोजकत्व मे आयोजित एहि बैसकी मे आमोद कुमार झा, मिथिलेश कुमार झा, रूपेश त्योंथ, विजय इस्सर, भास्कर झा आ चन्दन कुमार झा बेर-बेरी अपन-अपन स्वरचित कविताक पाठ केलनि. बैसकीक अध्यक्ष वियोगी सेहो एकर आयोजन पर प्रसन्नता व्यक्त करैत अपन स्वरचित कविता पढ़लनि.
एकर अलावे मध्ययुगक वैष्णव पद रचयिता राय वसन्त आ बलराम दासक पद, नारायणजीक सद्यः प्रकाशित कविता संग्रह 'धरतीपर देखू'क दू टा कविताक आवृति चन्दन कुमार झा कयलनि. तहिना किरण झा, रूपेश त्योंथ आ भास्कर झा चन्दन कुमार झाक बाल कविता संग्रह ' बिहुँसि रहल अछि अमलतास'क कतिपय कविताक आवृति कयलनि. कार्टूनिस्ट सन्तोष मिश्र बैसकीक फॉर्मेट सं आह्लादित भ' एकर निरन्तर आयोजनक शुभेच्छा व्यक्त करैत जीवन मे कविताक महत्त्व आ कविताक विकास लेल एहि तरहक आयोजनक महत्ता पर प्रकाश देलनि. 'अकासतर बैसकी'क एहि सफल आयोजनक सुरुचिपूर्ण संचालन साहित्यसेवी भास्कर झा द्वारा कयल गेल.
रिपोर्ट : मिथिमीडिया ब्यूरो


text: दड़िभंगा: मैथिली सिनेमा गति पकड़ने जा रहल अछि. विगत किछु वर्ष सं फ़िल्म निर्माण केर स्थिति सृदृढ़ भेल अछि. एहि वेलेंटाइन डे पर मैथिली फ़िल्म 'घोघ मे चाँद' प्रदर्शित होमय जा रहल अछि. उदय राज कृत एहि फ़िल्म मे मैथिली कला क्षेत्र केर नामी कलाकार लोकनि कें देखल जा सकैत अछि. पवन नारायण केर संगीत सं सजल मनोरंजन सं भरपूर पारिवारिक फ़िल्म अछि 'घोघ मे चाँद'. 14 फरवरी कें दड़िभंगा सहित मिथिला क्षेत्र मे ई फ़िल्म प्रदर्शित कयल जायत. ज्ञात हो जे विगत 11 फरवरी कें चंद्रधारी सिंह संग्रहालय, दड़िभंगाक सभागार मे एहि फ़िल्म केर ऑडियो रिलीज भेल अछि. (Report: मिथिमीडिया ब्यूरो)


text:
बौद्ध पर्यटन क्षेत्रक विकास
काल्हि हम गप्प करय छलहुं जे बिहारक सड़कक हाल बड़ खराब अछि. विदेशी पर्यटक सभ एतय नहिं आबय चाहैत छथिन्ह. सड़क स्थिति एतेक खराब अछि जे एहि रुट पर दु बेर अएला-गेला के बाद लगैत अछि जेना पूरा शरीर के अंजर-पंजर ढील भs गेल. चलु देर सं सही सरकार जागल अछि. सरकार बौद्ध पर्यटन क्षेत्र मे चारि लेन वाला सड़क बनाओत. शुरू मे एहि के लेल बोधगया... गया... हिसुआ... राजगीर... नालंदा... बिहारशरीफ... बख्तियारपुर के जोड़य वाला सड़क बनाओल जाएत. चारि लेल वाला एहि सड़कक लम्बाई करीब चारि सय अस्सी किलोमीटर होएत. एहि सड़कक सभस बड़का गप्प ई अछि जे एकरा लेल जापान बैंक फॉर इंटरनेशनल को-ऑपरेशन पाई देबय लेल तैयार भs गेल अछि.
एहि लेल ई जापानी बैंक सोलह सय करोड़ रुपया देत. उम्मीद अछि जे बिहार सरकार एहि परियोजना सं जुड़ल सभ जानकारी दुर्गापूजा तक बैंक के सौंप देत. ओकर बाद जे जरूरी प्रक्रिया अछि ओकरा निपटा कए सड़क बनाबय के काज अगिला साल होली सं शुरू भs जाएत. सड़क बनला सं एहि क्षेत्र के पर्यटन मे तेजी आएत.
Subscribe to: Post Comments (Atom)


text:
एक पत्र मिथिलाके विद्वान्के नाम
आदरणीय शिवनाथ सर,------
बहुत प्रसन्नता भेटल अपनेक फेशबुक पड़का प्रोफाइल देखि के!! अपनेक पुस्तक के माध्यम से आन्दोलनके बात पढला सऽ आरो जिज्ञासा जागल कि देखी एहेन महान् शख्स जिनक आत्मविश्वास एतेक सार्थक कि पुस्तक सऽ आन्दोलन के बात करैत छथि... माँ सरस्वतीके कृपा अपने ऊपर बनल रहैन आ अपने अपन सोच आ अन्दाज दुनूमें कामयाब होइ इ प्रार्थना।
संगहि, हमरा लोकनि किछु युवा हालहि किछु मास पहिने सँ फेशबुकके पेजपर सऽ एक अति प्राचिन परंपरा जे आइ-काल्हि एकदम वीभत्स रूपमें मिथिला समाजके दीमक जेकां चटने जा रहल छैक - मिथिलामें सेहो आब सीताके जन्म लेबय सऽ पहिने ओहि धरामें दबाओल जा रहल छैक जेकर प्रभाव सऽ जनसंख्या २०११ प्रमाण स्वरूप कहि रहल अछि जे स्त्रीके संख्यामें घटाव भऽ रहल अछि। एकर प्रभाव एतबी हमरा अहाँ पर हावी अछि जे लोक अपन बेटीके पढाबैक इच्छा रखितो ओकर पढाई पर खर्च कम आ ओकरा नामके बैंक बैलेन्स बेसी बनाबैत छथि जाहि सँ विवाह कोनो नीक घरमें कराओल जा सकैक...! कतेक अनैतिक बात छैक - देखू, किछु गार्जियन बेटा आ बेटीमें कोनो फर्क बिना केने नीक सऽ नीक खर्च करैत बेटीके सेहो उच्चाधिकारी तक बनाबैत छथि, मुदा आब हिनक बेटीके लायक एक तऽ लड़का के कमी, दोसर जे यदि कोनो लड़का उच्चाधिकारी लड़की लायक भेटबो केलखिन तऽ आब ओहि त्यागी बापके लेल जे केओ जमाय बनथिन ओ व्यवस्थामें कतेक दहेज गनबेथिन आ ओ व्यवस्थाके कतय सऽ ओ बाप चुकेथिन... :(... तखन आब कि हेतैक... मजबूरीमें ओ उच्च शिक्षित बेटी अपन चुनाव स्वयं करती आ मिथिलाके बाहरो के लड़का बेसी संभव चुनि सकैत छथि जे पुनः मिथिलाके गरिमा के लेल एक चुनौती ठाड़्ह करत। हलांकि सीताजी सेहो राम संग वरण केलीह, लेकिन आबके सीता कतय ठहरती, मिथिलाके सम्मान सीताजी तऽ एहेन बना देलीह जे हमरा लोकनि गर्व करैत छी कि हुनकहि धरतीपर जन्म भेल... मुदा आजुक सीता तऽ शहर के मुँह देखिते देरी मैथिली तक बिसरि जैत छथि... कतेक दुःखद स्थिति छैक सर? सर! हमरा लोकनि आब केवल पुरनका सम्मानके भजा रहल छी, नव में हमर सभके अबस्था एहेन दरिद्री सऽ भरल रहत... कि इ नीक बात? सोची! अपने लोकनि एहि समाज के अग्रगामी निकास देनिहार व्यक्तित्व सभ थिकहुँ। यदि नहि किछु करब तऽ दोषी बनब। सभ संग किनारा कैल जा सकैछ, मुदा अपन आत्माके ज्ञान सदिखन हमरा लोकनिके कोसत।
सर! आब एहेन समय आबि गेलैक जे अपने लोकनि मिथिलाके राम मनोहर राय बनि एहि दहेजके दानव जे ताण्डव कय रहल अछि एकरा भगाउ आ ओ सुन्दर सौराठके परिकल्पना के पुनः जीवित करू। सौराठ एक नहि अनेक होइक आ मैथिल पुनः अपन गरिमाके रक्षार्थ एक बेर क्रान्ति के बिगूल बजाबैथ। हमर आग्रह!
दिल्लीमें एक कार्यक्रम रखने छी, २८ सेप्टेम्बर के! अपने दहेज मुक्त मिथिला नामक ग्रुप पर यदि नहि होइ तऽ आबी आ किछु समय हमरो लोकनिके पथ-प्रदर्शन करी, सेहो आग्रह!
अपनेक शुभेच्छूक,
प्रवीण चौधरी
कार्यकर्ता, दहेज मुक्त मिथिला


text:
नरपतगंज । बिहार मे अपन पहिल चुनावी सभा कए संबोधित करैत प्रधानमंत्री डॉ मनमोहन सिंह कहला अछि जे बिहार मे विकास गति बहुत कम अछि।
राज्य क विकास क लेल केन्द्र सरकार द्वारा मुहैया कराउल गेल राशि कए राज्य सरकार आम आदमी तक नहि पहुंचा सकल। ताहि लेल जतए अन्य राज्य तेजी स विकास करि रहल अछि, ओतही बिहार क प्रगति बहुत सुस्त अछि। ओ कहला जे जतए केन्द्र सरकार द्वारा देल जा रहल रकम जनता तक पहुंचल, ओतए राज्य सरकार जनता कए गुमराह केलक। केन्द्र सरकार क योजना कए एहि तरह स पेश केलक जे ओ राज्य सरकार क योजना हुए।
प्रधानमंत्री कहला जे इ बहुत अफसोस क गप अछि जे आजादी क 63 साल बाद बिहार देश क सबस पिछड़ल क्षेत्र मे एकटा अछि। आइ सेहो एहि ठामक 50 फीसदी स बेसी आबादी गरीबी रेखा स नीचा अछि। राज्य मे कोनो पैघ उद्योग नहि अछि। केन्द्र क यूपीए सरकार पिछला छह साल मे कईटा एहन योजना शुरू केलक अछि जे खास तौर पर देश क पिछड़ल क्षेत्र क विकास क लेल अछि, मुदा राज्य सरकार क लापरवाही क कारण एहि स्कीम क पूरा फायदा लोक तक नहि पहुंच पाबि रहल अछि।
प्रधानमंत्री कहला जे बिहार सरकार रकम क इस्तेमाल ठीक तरह स करिते त काफी सुधार भ गेल रहिते। राज्य सरकार क फर्ज बनैत अछि जे ओ केन्द्र स भेटल राशि क सही इस्तेमाल करे। प्रधानमंत्री कहला- हमरा अफसोस क संग कहए पड़ि रहल अछि जे बिहार सरकार अपन एहि फर्ज कए पूरा नहि केलक अछि।
प्रधानमंत्री कहला- हम लगातार इ कोशिश केलहुं जे बिहार मे प्रगति क रफ्तार तेज हुए। बिजली, सड़क, सिंचाई जइसन क्षेत्र क विकास क लेल बिहार कए एकटा विशेष पैकेज क तहत सब साल एक हजार करोड़ टका देल जा रहल अछि। एहि तरहे एहन धरि छह हजार करोड़ देल जा चुकल अछि। बैकवर्ड रीजन ग्रांट फंड क तहत बिहार कए 36 जिला कए हुनकर खास जरूरत क लेल सहायता राशि देल जा रहल अछि। एहि स बिहार क स्वरूप बदलि सकैत छल। एहि ठाम सेहो बिहार सरकार अपन जिम्मेदारी ठीक तरह स नहि निभेलक।
प्रधानमंत्री कहला जे केन्द्र सरकार समाज क समुचित विकास क लेल मनरेगा, राष्ट्रीय ग्रामीण स्वास्थ्य मिशन, सूचना क अधिकार कानून, शिक्षा क अधिकार कानून आ राष्ट्रीय खाद्य सुरक्षा मिशन जइसन कईटा कार्यक्रम लागू केलक अछि। एकरा लागू करबा मे राज्य सरकार खास दिलचस्पी नहि देखेलक। इ एकटा पैघ वजह रहल जाहि स राज्स क विकास नहि भ रहल अछि।
जदयूक नाम लेने बिना प्रधानमंत्री कहला जे किछु एहनो दल अछि जे अपना कए धर्मनिरपेक्ष कहैत अछि मुदा सत्ता मे रहबा लेल एहन ताकत क सहारा लैत अछि, जे समाज कए बांटबाक राजनीति करैत अछि। एहन ताकत मंदिर-मस्जिद क नाम पर दंगा-फसाद करबैत अछि। एहन दल स सावधान रहबाक जरूरत अछि। ओ कहला जे पिछला बीस साल मे अहां सब गैर-कांग्रेसी दल कए बिहार मे सरकार बनेबा क मौका दैत रहलहुं अछि। एहि बेर कांग्रेस कए मौका दी, ताकि हम बिहार क प्रगति क लेल मेहनत स काज करि सकी।
मुख्य पृष्ठ समाचार बिहार मे विकासक गति बहुत कम: प्रधानमंत्री


text:
पटना । बिहार अंगिका अकादमी केरऽ अध्यक्ष प्रो.(डॉ.) लखन लाल सिंह आरोही, साल भर सं॑ विभिन्न विभागऽ खास करी क॑ उच्च शिक्षा विभाग केरऽ दफ्तर के चक्कर ई आशा मं॑ लगाय रहलऽ छै कि अकादमी क॑ दफ्तर आरू डायरेक्टर मिल॑ सक॑ । विभाग केरऽ तरफ सं॑ कहलऽ जाय छै कि विमर्श चली रहलऽ छै । पर नतीजा सून्ना प॑ जाय क॑ खतम होय छै । अंगिका अकादमी केरऽ गठन के बाद अकादमी क॑ चलाबै लेली कार्यालय केरऽ उपलब्धता के अलावे निदेशक केरऽ डेपुटेशन आरू सात-सात कर्मियऽ के नियुक्ति होना छेलै । जे कि अकादमी स्थापना के एक साल बाद भी नै हुअ॑ सकलऽ छै । अखनी तलक खाली कागज पर अंगिका अकादमी क॑ १५ लाख रूपया ग्रांट मं॑ मिललऽ छै । लेकिन ई ग्रांट क॑ खर्च करै के अधिकार अध्यक्ष क॑ नै छै । अधिकारियऽ सिनी के नजर मं॑ अंगिका अकादमी संबंधी काम करना हुनका सब लेली कम महत्व के छै । अंगिका अकादमी के प्रति ई सरकारी उपेक्षा व सौतेला व्यवहार सं॑ अंगिका भाषा-भाषी के बीच जारी आक्रोश दिन-प्रतिदिन गहरैलऽ जाय रहलऽ छै । लोगऽ क॑ लगै छै कि अंगिका अकादमी केरऽ गठन खाली चुनावी लाभ लै लेली करलऽ गेलऽ रहै । ई बीच ई अफवाह भी उड़लै कि अकादमी क॑ भंग करी देलऽ गेलऽ छै । अध्यक्ष क॑ बार-बार ई अफवाह केरऽ खंडन करै ल॑ परलऽ छै । हुनकऽ ई दिक्कत छै कि सरकार मं॑ बैठलऽ लोगऽ क॑ अंगिका भाषा के प्रचार-प्रसार के कोय चिंता नै छै ।
बिहार अंगिका अकादमी के प्रति सरकारी उपेक्षा पर २३ जुलाय २०१६ केरऽ प्रभात खबर केरऽ पटना अंक मं॑ वरिष्ठ पत्रकार श्री पुष्यमित्र केरऽ एगो रपट छपलऽ छै । जेकरा म॑ बिहार अंगिका अकादमी केरऽ खस्ताहाल केरऽ विभिन्न पहलू पर विस्तार सं॑ चर्चा करलऽ गेलऽ छै ।
रपट मं॑ कहलऽ गेलऽ छै कि बिहार मं॑ भाषायी अकादमी सब के जे हाल छै, वू त॑ छेबे करै, ओकरऽ बीच अंगिका अकादमी केरऽ कहानी बिल्कुल अलहदा किस्म के छै । ई अकादमी के पास नै आपनऽ दफ्तर छै, नै डायरेक्टर, नै कर्मचारी आरू नै त॑ कोनो समिति । नै कोनो किताब छपलै, नै पत्रिका, नै कोनो पुरस्कार बँटलै, नै कोनो आयोजन होलै । ग्रांट छै पर खर्च नै कर॑ सक॑ छै । अध्यक्ष छै पर मगर हुनका समझ नै आबी रहलऽ छै कि कहाँ बैठलऽ जाय । हुनका डर छै कि कुछ करला सं॑ पहलं॑ हुनकऽ कार्यकाल खतम नै होय जाय । रोचक तथ्य ई छै कि जोन उच्च शिक्षा विभाग क॑ ई अकादमी केरऽ समस्या क॑ सुलझाबै के जिम्मा मिललै, ओकरा जिमा अंगिका अकादमी के बारे मं॑ सोचै लेली पाँच मिनट केरऽ भी समय नै छै ।
बिहार अंगिका अकादमी केरऽ अध्यक्ष प्रो.(डॉ.) लखन लाल सिंह आरोही आजकल राजधानी पटना सं॑ लगभग २५० किलोमीटर दूर स्थित बाँका जिला के खैरा गाँव के आपनऽ पारिवारिक आवास मं॑ रहै छै । हुनी कहै छै कि आधिकारिक तौर पर हुनका पटना मं॑ रहना चाहियऽ आरू यहाँ रही क॑ अंगिका भाषा, साहित्य, संस्कृति आरू कला के उत्थान लेली काम करना चाहियऽ । मगर हमरा साथं॑ दिक्कत ई छै कि पटना मं॑ हमरा बैठै लेली कोय जगह ही नै छै । हुनकऽ अनुसार ई काम लेली पिछला साल पाँच लाख के राशि राज्य सरकार द्वारा जारी करलऽ गेलऽ रहै आरू ई साल दस लाख केरऽ ग्रांट जारी करलऽ गेलऽ छै । हालाँकि ई राशि पर्याप्त नै छै । फिर भी एतना सं॑ भी काफी काम करलऽ जाब॑ सकै रहै । मगर ई राशि क॑ निकाली क॑ खर्च करै के अधिकारी हम्मं॑ नै छेकियै । नियमानुसार ई अधिकार अकादमी केरऽ निदेशक क॑ ही छै । अब चूँकि ई अकादमी केरऽ कोय निदेशक आज तलक नियुक्त ही नै होलऽ छै, त॑ जाहिर स॑ बात छै कि ग्रांट ऐन्हैं पड़लऽ छै ।
ई संबंध मं॑ जब॑ प्रभात खबर केरऽ संवाददाता न॑ विभाग केरऽ अवर सचिव सैंथिल कुमार सं॑ संपर्क करलकै, त॑ हुनी विभाग केरऽ निदेशक प्रो. फिरोज मिर्जा सं॑ संपर्क करै ल॑ कहलकै । निदेशक सं॑ कैएक बार संपर्क करै के कोशिश करलऽ गेलै, मगर हर बार हुनी अलग-अलग व्यस्तता सब के हवाला द॑ क॑ एक बार त॑ साफ-साफ कहलकै कि जों आपन॑ अंगिका अकादमी के बारे मं॑ जानै ल॑ चाहै छो त॑ एकरा लेली समय दै के जरूरत पड़तै । फाइल मूव होय रहलऽ छै, मगर हुनका खूद नै मालूम कि स्टेटस की छै ।
विभिन्न सूत्र सं॑ मिललऽ जानकारी के मुताबिक पहलं॑ अकादमी लेली भवन उपलब्ध कराबै के जिम्मा भवन निर्माण विभाग क॑ देलऽ गेलऽ छेलै । मगर कुछ महीना बाद विभाग न॑ ई कहतं॑ हुअ॑ आपनऽ हाथ खाड़ऽ करी देलकै कि हुनका पहलं॑ नवनिर्वाचित विधायक क॑ भवन उपलब्ध कराना छै । एकरा पर अकादमी केरऽ अध्यक्ष क॑ शिक्षा विभाग केरऽ प्रधान सचिव न॑ भवन किराया पर हासिल करै ल॑ कहलकै । मगर अध्यक्ष न॑ कहलकै कि चूँकि हुनका पास वित्तीय फैसला लै के अधिकार नै छै, ई लेली हुनी ई काम केना कर॑ सकै छै ? हुनका लिखित मं॑ ई निर्देश देलऽ जाय । एकरा पर पूरा मामला उच्च शिक्षा विभाग केरऽ अपर सचिव सैंथिल कुमार केरऽ जिम्मा डाली देलऽ गेलऽ छै । मगर पहलं॑ परीक्षा, फिर टॉपर घोटाला के वजह सं॑ हुनका लगाँ एतना समय नै छै कि हुनी अंगिका अकादमी केरऽ मसला पर ध्यान दिअ॑ सक॑ ।
ई बीच अंगिका केरऽ लेखकऽ आरू अंगिका भाषा लेली आंदोलन चलाबै वाला के बीय ई मसला क॑ ल॑ क॑ गहरा आक्रोश छै । हुनका लगै छै कि सरकार केरऽ अंगिका के प्रति सौतेला व्यवहार रहै छै । चुनावी लाभ लै लेली अकादमी केरऽ गठन त॑ करी देलऽ गेलै, अब॑ जब॑ चुनाव होय गेलै त॑ अकादमी क॑ ठंडा बस्ता मं॑ डाली देलऽ गेलऽ छै । ई बीच ई अफवाह भी उड़लै कि अकादमी क॑ डिजाल्व करी देलऽ गेलऽ छै । अध्यक्ष बार-बार ई अफवाह केरऽ खंडन करै छै । मगर हुनकऽ ई दिक्कत छै कि सरकार मं॑ बैठलऽ लोगऽ क॑ अंगिका भाषा के प्रचार-प्रसार के कोय चिंता नै छै ।
दरअसल अंगिका भाषा भाषी लोगऽ केरऽ लंबा समय सं॑ चललऽ आबी रहलऽ माँग क॑ देखतं॑ हुअ॑ पिछला साल ३० जून क॑ बिहार सरकार न॑ बिहार अंगिका अकादमी केरऽ गठन करलकै आरू अध्यक्ष केरऽ रूप मं॑ आरोही जी के नियुक्ति करलकै । मगर अकादमी गठन आरू अध्यक्ष नियुक्ति केरऽ बाद आरू जे विभिन्न कार्रवाई होना छेलै, वू सरकार न॑ नै करलकै । नै त॑ भवन अलॉट होलै, नै निदेशक आरू ना ही सात विभिन्न पदऽ पर कर्मचारी सिनी के ही नियुक्ति भेलै । नियमानुसार अकादमी केरऽ समिति के भी गठन होना छेलै, जे विभिन्न गतिविधियऽ के योजना बनाय क॑ ओकरा अंजाम देतियै । मगर वू भी नै होलै । एना मं॑ पिछला एक साल सं॑ अध्यक्ष बार-बार उच्च शिक्षा विभाग केरऽ दफ्तर मं॑ हाजिरी लगाबै छै आऱू हुनका सं॑ काम क॑ आगू बढ़ाबै के गुजारिश करै छै । हर बार अध्यक्ष क॑ ई कही क॑ वापस भेजी देलऽ जाय छै कि ई बारे मं॑ विमर्श करलऽ जाय रहलऽ छै । साथं॑ ई अहसास भी दिलैलऽ जाय छै कि उच्च शिक्षा विभाग लगाँ कैएक गंभीर किस्म केरऽ काम छै, ई लेली अंगिका अकादमी जैसनऽ कम माहत्व केरऽ काम लेली दबाब बनाना ठीक नै छै ।


text:
मिल्लत कॉलेज स्वर्ण जयंती समारोह
दरभंगा में मिल्लत कॉलेज के स्वर्ण जयंती समारोह मनाबल गेल. समारोह के उद्घाटन केंद्रीय गृहराज्य मंत्री शकील अहमद आओर अध्यक्षता केंद्रीय मानव संसाधन राज्यमंत्री मो. अली अशरफ फातमी कएलाह. एहि अवसर पर डॉ शकील अहमद के कहनाय छलन्हि जे मुसलमान के ई शिकायत रहय छन्हि जे हुनका संग भेदभाव भs रहल छन्हि. एहि भेदभाव के खत्म करय के एकेटा तरीका अछि जे ओ मेहनत कए तालीम हासिल करय आओर अपन मंजिल हासिल करय...मुकाम हासिल करय. ओ अपील कएलथिन्ह जे अपन आर्थिक आओर शैक्षणिक पिछड़ापन के दूर करय लेल मुसलमान के खुद आगां आबय पड़त. गृह राज्य मंत्री के साफ कहनाय छलन्हि जे मुसलमान के तरक्की तखने संभव अछि जखन ओ मेहनत करताह...तालिम हासिल करताह.
डॉ. साहेब के कहनाय छलन्हि जे मिल्लत कॉलेज के जे रुतबा पहिने छल आब ओ रूतबा नहिं रहल अछि एकरा फेर सं पाबय लेल कॉलेज के कोशिश करबाक चाही. शहर के बुद्घिजीवी सभ के चाही जे ओ एहन माहौल बनाबैत जाही सं कॉलेज के नाम फेर सं रौशन भs सकय.
एहि मौका पर फातमी जी शिक्षा के विकास के लेल शुरू कएल गेल कार्यक्रम के बारे में बतौलन्हि. हुनकर इहो कहनाय छलन्हि जे मिल्लत कॉलेजक हॉस्टल बनाबय के लेल विश्वविद्यालय अनुदान आयोग...यूजीसी सं 60 लाख रुपया देल गेल अछि.
डॉ. साहेब के कहनाय छलन्हि जे मिल्लत कॉलेज के जे रुतबा पहिने छल आब ओ रूतबा नहिं रहल अछि एकरा फेर सं पाबय लेल कॉलेज के कोशिश करबाक चाही. शहर के बुद्घिजीवी सभ के चाही जे ओ एहन माहौल बनाबैत जाही सं कॉलेज के नाम फेर सं रौशन भs सकय.
एहि मौका पर फातमी जी शिक्षा के विकास के लेल शुरू कएल गेल कार्यक्रम के बारे में बतौलन्हि. हुनकर इहो कहनाय छलन्हि जे मिल्लत कॉलेजक हॉस्टल बनाबय के लेल विश्वविद्यालय अनुदान आयोग...यूजीसी सं 60 लाख रुपया देल गेल अछि.
Subscribe to: Post Comments (Atom)


text:
पटना। बिहारक किसान लेल सरकार क व्यवहार बदलबाक नाम नहि ल रहल अछि। ताजा उदहरण धान खरीद मामला मे सामने आबि रहल अछि। एक दिस पंजाब मे धान खरीद लेल केंद्र तमाम उपाय केने अछि, त दोसर दिन बिहारक किसान अपन धान बेचबा लेल दर-दर ठोकर खा रहल छथि।
ज्ञात हुए जे बिहार मे लगातार दोसर साल धानक रिकार्ड उत्पादन से एक दिस जतय किसान उत्साहित छथि ओतहि धान क खरीददारी न हेबा स चिंतित सेहो छथि। सुरिंदर महतो पिछला साल सूखाग्रस्त क खेत मे मेहनत करि धान क पैदावार बढेबा मे सफल रहलाह अछि, मुदा ओ एहि ल कए चिंतित अछि जे धान एखनो हुनकर दलान पर परल अछि आ ओकर कियो खरीददार नहि अछि। महतो कहला- हम अपन फसल बेचबा लेल सरकारक बाट ताकि रहल छी, मुदा सरकार क उदासीनता क कारण हम किछु नहि करि पाबि रहल छी, सरकारक रवैया नहि बदलल त आखिरकार कोनो दाम मे स्थानीय व्यापारी कए बेचबा लेल हमहू मजबूर भ जायब।
केंद्रीय आ राज्य स्तरीय एजेंसी एखन धरि मात्र 283,000 टन धान क खरीददारी केलक अछि, जखनकि इ मात्रा निर्धारित लक्ष्य 10.50 लाख टन स काफी कम अछि। खरीफ क मौसम दिसंबर क संग समाप्त भ चुकल अछि आओर खरीददारी दू-तीन महीना तक आओर चलि सकैत अछि।
बिहार कृषि विभाग क एकटा अधिकारी कहब अछि, पिछला साढ़े तीन माह स जखन स खरीददारी शुरू भेल अछि, सरकारी एजेंसी मात्र 283,000 टन धान क खरीददारी केलक अछि, जे कि एखनधरि क खरीददारी क सबस खराब रिकॉर्ड अछि।
आधिकारिक सूत्र क अनुसार सरकारी एजेंसी देश मे भेल धान क कुल खरीददारी क एक प्रतिशत स कम क खरीददारी केलक अछि। एकटा अधिकारी कहला-देश भरि मे लगभग 2.54 करोड़ टन धान क खरीददारी भेल अछि, मुदा एहि मे बिहार क हिस्सेदारी उम्मीद स बहुत कम अछि।
राज्य मे पिछला साल 11 लाख टन धान क रिकॉर्ड खरीददारी भेल छल। खासतौर स किसान क लेल इ स्थिति गम्भीर अछि, किया कि राज्य मे 2010 मे लगातार दोसर साल सूखा पड़ल अछि आओर किसान कए उम्मीद छल जे फसल क नीक दाम भेटत, जाहि स हुनकर खर्च निकलि आएत।
किसानक कहब अछि जे खुला बाजार मे धान क बिक्री हुनका लेल लाभकारी नहि अछि, किया जे बाजार क दाम, सरकारी दाम स कम अछि। रोहतास जिला क एकटा किसान मुकेश राय कहला- सरकार क रणनीति हमरा बुझबा मे नहि अबैत अछि।
ज्ञात हुए जे भारतीय खाद्य निगम 45,000 टन धान क खरीददारी केलक अछि, जखकि बिहार राज्य सहकारी विपणन संघ लिमिटेड 100,000 आओर भारतीय राष्ट्रीय कृषि सहकारी विपणन परिसंघ लिमिटेड (नाफेड) 60,000 टन धान खरीद चुकल अछि। बिहार क बनिस्बत पंजाब, हरियाणा, छत्तीसगढ़, ओडिशा आओर उत्तर प्रदेश मे सरकारी एजेसी एखनधरि धान क रिकॉर्ड (2.31 करोड़ टन) खरीददारी करि चुकल अछि।
आब धान खरीदबा लेल केंद्र स गुहार
पटना। बिहारक किसान लेल सरकार क व्यवहार बदलबाक नाम नहि ल रहल अछि। ताजा उदहरण धान खरीद मामला मे सामने आबि रहल अछि। एक दिस पंजाब मे धान खरीद लेल केंद्र तमाम उपाय केने अछि, त दोसर दिन बिहारक किसान अपन धान बेचबा लेल दर-दर ठोकर खा रहल छथि।


text:
पटना। भारतीय प्रतिभूति एवं विनिमय बोर्ड सेबी, क अध्यक्ष चयनित वरिष्ठ अधिकारी यूके सिन्हा कहला अछि जे बिहार क आर्थिक उदय क लोहा आइ दुनिया मानि रहल अछि। मुख्यमंत्री कन्या सुरक्षा योजना उपलब्धि समारोह मे सिन्हा कहला जे बिहार मे निवेश क संबंध मे वैश्विक रेटिंग करनिहार संस्था सीएलएसए अपन ताजा सर्वेक्षण मे बिहारक सामाजिक आर्थिक विकास पर अपन मुहर लगा देलक अछि। ओ कहला जे महिला आ बालिका क विकास स संबंधित योजना सहित आठटा कार्यक्रम कए सीएलएसए अपन सूची मे स्थान देलक अछि आ एकर प्रगति पर संतोष जतेलक अछि। सिन्हा कहला जे वैश्विक अर्थव्यवस्था क बारे मे रेटिंग करैवाला इ संस्था मानलक अछि जे राज्य मे सरकार क प्रयास स सामाजिक विकास क सूचक पर नीक प्रभाव पड़ल अछि। एहि मौका पर मुख्यमंत्री नीतीश कुमार सिन्हा कए सेबी क आगामी अध्यक्ष क रूप मे कार्यकाल क लेल शुभकामना दैत कहला जे हुनका आशा अछि जे एहि पद पर रहैत सिन्हा बिहार कए सेहो कारोबारी जगत मे भागीदारी दियेबा मे मदद करताह। गौरतलब अछि जे सिन्हा फरवरी क अगिला सप्ताह सेबी क अध्यक्ष पद क कार्यभार लेताह।
मुख्य पृष्ठ समाद विशेष दुनिया मानि रहल अछि आब आर्थिक क्षेत्र मे बिहार क लोहा: सिन्हा


text:
नॉएडा सेक्टर – ७१ में सामा-चकेवा पर रंगारंग कार्यक्रम – १०-नवम्बर-२०११ (कार्तिक पूर्णिमा)
काल्हि कार्यालय सं देर राति क घर पहुँचलहूँ त सेक्टर ७१ के सामुदायिक भवन दिस सं किछु उद्घोसना सुनबा में आबी रहल छल.
ततबे में एक टा गीत सुनाई देलक. कनेक ध्यान देलहुं त ई मैथिली गीत छल. मोन गद-गद भ गेल.
आ कष्ट सेहो भेल. कारण जे अहि बेर अहि कार्यक्रम के बारे में कोनो तरहक कोनो सूचना प्रसारित नहीं कयल गेल छल.
हम तखनहिं अपन किछु मित्र सभ के फ़ोन क आमंत्रित केलियन्ही. खा-पी क हमहूँ ओतय गेलहूँ. आ जे हमर अनुमान रहे सिह भेल… प्रचार -प्रसार के अभाव में सीमित मैथिल सभ कार्यक्रम के आनंद लैत छलाह. बड़ा अटपट लागल. गायक-गायिका सभ सेहो सीमित श्रोता के देखि उदास छलथि आ से पूरा वातावरण के उदास क देने रहय. किछु चित्र हम जरूर लेलहुं जे निम्नवत अछि.


text:
आर्थिक मोर्चा पर देश कए लागल धक्का
रामबाबू
नयी दिल्ली । वास्तवमे एफडीआई (प्रत्यक्ष विदेशी निवेश) क वृद्धि दर मुँहे भरि खसल अछि। आंकड़ाकें मोताबिक, एफडीआई केर वृद्धि दर साल 2017-18 मे पछिला 5 सालक सभसँ निचला स्तर पर पहुँच गेल अछि। इंडस्ट्रियल पॉलिसी एंड प्रमोशन विभागकें आंकड़ा के’ मोताबिक, 2017-18 मे एफडीआई 3 प्रतिशत केर वृद्धि दर सँ 44.85 बिलियन डॉलर रहि गेल, जखन कि साल 2016-17 मे एफडीआई केर वृद्धि दर 8.67 प्रतिशत, 2015-16 मे 29 प्रतिशत आ 2014-15 में 27 प्रतिशत रहल छल।
विशेषज्ञ केर मोताबिक, देशमे घरेलू निवेश बढयबाक आऔर बिजनेस करयकें नियम आसान कएने बिना प्रत्यक्ष विदेशी निवेशमे वृद्धिमे बेसी दिकदारी अछि। लाइव मिंट केर खबरि मोताबिक, डेलोइटे इंडियाकें पार्टनर अनिल तलरेजा मोताबिक देशक उपभोक्ता आऔर खुदरा क्षेत्रमे एफडीआई केर कम वृद्धि दरक कारण अहि क्षेत्रक अनिश्चित्ता आऔर जटिलता अछि। ओना सरकारकें तरफ सँ प्रयास निरन्तर चलि रहल अछि, लेकिन अन्तरराष्ट्रीय उपभोक्ता आऔर रिटेल कंपनी सभ एखन सेहो भारतमे निवेश करय सँ परहेज कS रहल अछि। जखन कि सरकार देशमे बिजनेस शुरु करय लेल नियम बेस सहज कS देलक अछि, एकर बादो विदेशी निवेशक सभमे ओ आत्मविश्वास नहि आबि रहल अछि कि ओ एतय आबि निवेश कS सकैए।
जवाहर लाल नेहरु यूनिवर्सिटी केर प्रोफेसर बिश्वजीत धर केर मोताबिक, कोनहुँ देशक एफडीआई मे ओहि देशक अर्थव्यवस्था केर छवि देखल जाएत अछि। पछिला किछु सालसँ घरेलू निवेशमे बेसी उदासीनता देखल गेल अछि। जेकर असरि आब एफडीआई पर देखल जा रहल अछि। UNCTAD केर एकटा रिपोर्टक मोताबिक, भारतमे प्रत्यक्ष विदेशी निवेश साल 2017 मे 44 बिलियन डॉलर सँ घटिकS 40 बिलियन डॉलर पहुँचि गेल अछि। आंकड़ाकें मोताबिक, देश मे सभसँ बेसी विदेशी निवेश सेवा क्षेत्र (6.7 बिलियन डॉलर) मे आएल अछि। एकर बाद कंप्यूटर सॉफ्टवेयर आऔर हार्डवेयर (6.15 बिलियन डॉलर), टेलीकम्यूनिकेशन (6.21 बिलियन डॉलर), ट्रेडिंग (4.34 बिलियन डॉलर) कंस्ट्रक्शन (2.73 बिलियन डॉलर), ऑटोमोबाइल (2 बिलियन डॉलर) आऔर ऊर्जा (1.62 बिलियन डॉलर) निवेश भेल अछि।
ओतय जँ भारतमे सभसँ बेसी विदेशी निवेश करनिहार देशक गप्प करि त’ मॉरीशस सभसँ ऊपर अछि, जे भारत मे 15.94 बिलियन डॉलर केर निवेश कएलक अछि, एकर बाद सिंगापुर (12.18 बिलियन डॉलर), नीदरलैंड्स (2.8 बिलियन डॉलर), अमेरिका (2.1 बिलियन डॉलर) आऔर जापान (1.61 बिलियन डॉलर) कएलक अछि।उल्लेखनीय अछि कि भविष्यमे भारतकेँ बड़का स्तर पर विदेशी निवेशक जरुरत होयत। विदेशी निवेशक मदति सँ सेहो देशमे इंफ्रास्टक्चरकें विकास कएल जाएत, परञ्च विदेशी निवेश मे कमी सँ देशक इंफ्रास्टक्चर विकासक पर्यासकें जोरगर धक्का लागत


text:
आब दूध के दाम सेहो बढ़त...
गेहूं... चाउर... दाल... सब्जी... चीनी आओर खाए-पीबए के दोसर सामान के बाद आब दूध के बारी अछि. ई हम नहिं कहि रहल छी. ई कहनाय छनि देश के कृषि मंत्री शरद पवार जीक. हुनकर कहनाय छनि कि देश मे दूध के भारी कमी भs गेल अछि.... किल्लत भS गेल अछि...एहि के कारण दाम बढ़नाय तय अछि. हुनकर कहनाय छनि जे ओना दूध के कमी त पूरा देश मे अछि मुदा उत्तर भारत मे किछ बेसिए अछि. एहि सं सरकार पर दूध के दाम बढ़ाबय लेल भारी दबाव अछि.
आब सोचिऔ खुद कृषि मंत्री ऐना कहथिन्ह त फेर जे दाम नहि बढ़य वाला होएत... सेहो बढ़ि जाएत. पवार जीक कहनाय छनि जे दूध के मांग आओर आपूर्ति मे 18 लाख टन के अंतर अछि. ओना ओ कहलखिन्ह जे सरकार कीमत पर लगाम लगाबय के उपाय करि रहल अछि. लोक सभ सोचय छलाह जे नया साल मे महंगाई सं किछ राहत मिलत मुदा हुनकर एहि बयान सं आब दाम बढ़नाय तय अछि. लोक त ओहिना दाल... चाउर... गेहूं... चीनी ... तेल... तरकारी के कीमत सं परेशान छल आब दूध के दाम सेहो बढ़ि जाएत त मुश्किल के अंदाजा अहां लगा सकैत अछि. लोक की कमाएत आओर की खाएत? जेहि देश मे दूध के नदी बहैत होए. दूध... दही रोज के भोजन मे शामिल होए... ओहि देश मे आब एकटा कृषि मंत्री के चलते लोक के एकरा बस देखिए कs संतोष करय पड़त.
कृषि मंत्री शरद पवार एकदम सं नकारा साबित भs रहल छथि. हिनकर कृषि मंत्री के पद पर रहैत खाए-पीबए के अधिकांश चीज के दाम आसमान छू रहल अछि. जखन हिनका सं दाम कहिआ कम होएत के बारे मे पूछल जाए छनि त कहय छथिन्ह जे हम कोनो ज्योतिषी नहि छी. मुदा दाम बढ़य के भविष्यवाणी कs दय छथिन्ह. पवार जी जेहि-जेहि चीज के कमी होए के बयान दय छथिन्ह किछ दिन बाद ओकर दाम ऊपर भागि जाएत अछि. चाहे वो गेंहू होए आ चीनी होए. ओना उत्तर प्रदेश के मुख्यमंत्री कहबो कएलखिन्ह जे शरद पवार किल्लत सं पहिले बयान द जमाखोरी के बढावा द रहल छथिन्ह आओर दाम बढ़ाबय छथिन्ह. आब नहि जानि ई वोट के केहन राजनीति अछि जे प्रधानमंत्री मनमोहन सिंह एतेक महंगाई के बादहुं हुनका पद पर बनौने छथिन्ह. नहिं संभारि मे आबि रहल छनि त कहथुन जे अहां क्रिकेटे देखु. जे होए अहां सभ आब दूध पर एकटा आओर झटका सहय लेल तैयार रहु.
हमर ईमेल:-hellomithilaa@gmail.com
Subscribe to: Post Comments (Atom)


text:
मेला के दौरान पर्यटन विभाग के तरफ सं किछ आधुनिक सुविधा वाला कॉटेज सेहो बनाएल जाएत. पर्यटन विभाग एहि बेर यात्री सभ के लेल एकटा विशेष पैकेज सेहो शुरू करय जा रहल अछि. एहि पैकेज मे यात्रा...विश्राम...पूजा आओर धुमनाय-फिरनाय शामिल रहत. तैयारी के क्रम के गया आओर बोध गया शहर के प्रमुख तालाब सभ के सफाई कएल जा रहल अछि. मेला के दौरान एहिठाम आबय वाला लोक के कोनो दिक्कत नहि होए ओकरा लेल सफाई...शौचालय आओर पीबय वाला पानि के व्यवस्था सेहो कएल जा रहल अछि...
आब ऑनलाइन पिंडदान
मेला के दौरान पर्यटन विभाग के तरफ सं किछ आधुनिक सुविधा वाला कॉटेज सेहो बनाएल जाएत. पर्यटन विभाग एहि बेर यात्री सभ के लेल एकटा विशेष पैकेज सेहो शुरू करय जा रहल अछि. एहि पैकेज मे यात्रा...विश्राम...पूजा आओर धुमनाय-फिरनाय शामिल रहत. तैयारी के क्रम के गया आओर बोध गया शहर के प्रमुख तालाब सभ के सफाई कएल जा रहल अछि. मेला के दौरान एहिठाम आबय वाला लोक के कोनो दिक्कत नहि होए ओकरा लेल सफाई...शौचालय आओर पीबय वाला पानि के व्यवस्था सेहो कएल जा रहल अछि...
1 comment:
- AnonymousJune 30, 2009 at 5:24 PM
सभ किछ हाईटेक भेल जा रहल अछि। मुदा कि जे गया गेलाह के बाद मानसिक संतुष्टि मिलैत अछि ऑनलाइन पिंडदान कएला सं मिलत?ReplyDelete
रंजन कुमार
पंडौल,मधुबनी


text:
पटना। बिहार बदलि रहल अछि आ बदलि रहल अछि राज्यक परिवहण विभाग। जी हां, आब गाडी टैक्स देबा लेल परिवहन विभाग क बाबूक आगू-पाछु करबाक कोनो झंझट नहि, बस कतहु बैस कए कंप्यूटर क एकटा क्लिक पर अहांक टैक्स जमा भ जाएत। ओना त अहां तत्काल अपन रसीद क प्रिंट सेहो ल सकैत छी, मुदा टैक्स क राशि स बीस टका बेसी जमा करि त पत्राचार क माध्यम स रसीद अहांक घर तक पहुंच जाएत। एखन बकाया टैक्स क इलेक्ट्रानिक भुगतान क तकनीक कए परिवहन विभाग अंतिम रूप द रहल अछि। परिवहन सचिव यूएस कुमावत कहैत छथि जे स्टेट बैंक आफ इंडिया क संग एकरा लेल करार भ गेल अछि। अगिला मास स इ योजना शुरू भ जाएत। एहि व्यवस्था क तहत एकटा आईडी पर जाकए बकाया टैक्स कए जमा कैल जा सकैत अछि। वाहन क रजिस्ट्रेशन नंबर दैत देरी इ जानकारी भेट जाएत जे संबंधित वाहन क केतबा टैक्स बाकी अछि। एकर बाद टैक्स जमा करबाक विकल्प सामने आउत। परिवहन विभाग एकरा लेल स्टेट बैंक आफ इंडिया क गेटवे क इस्तेमाल करत। टैक्स क सबटा टका स्टेट बैंक आफ इंडिया कए लग मे जमा होएत जे परिवहन विभाग क खता मे चल जाएत।
मुख्य पृष्ठ समाचार एक क्लिक आओर टैक्स जमा


text:
राजकमल जयंती समारोह
मैथिली आओर हिन्दी के पैघ उपन्यासकार... साहित्यकार स्व राजकमल चौधरी (1929-1967) जीक जयंती समारोह हुनकर पैतृक गाम सहरसा के महिषी मे 13 तारीख के मनाएल गेल. हुनकर जयंती समारोह मे कइटा लेखक... साहित्यकार शामिल भेलाह. संस्कृति मिथिला मंच के तहत भेल एहि समारोह मे लोक सभ के कहनाय छलन्हि जे हुनकर ओहन रचना के प्रकाशित करय के कोशिश होबाक चाही जे आई धरि नहिं छपल. समारोह मे हुनकर रचना पर सेहो चर्चा भेल. सभ गोटे हुनकर रचना के बेजोड़ बतएलखिन्ह. सभ गोटेके कहनाय छलन्हि जे राजकमलजी स्त्री-रुष संबंध पर जे गप्प आई सं पचास साल पहिने छेड़लखिन्ह तकर बहस आइओ खत्म नहिं भेल अछि. जे ओ पचास साल पहिने कहलखिन्ह ओ आइओ भs रहल अछि. राजकमल जीक हिन्दी मे कइटा रचना छनि मुदा मैथिली मे हुनकर लोकप्रिय रचना मे ललका पाग... आदि कथा... पाथर फूल... आंदोलन... स्वरगंधा आओर कथा पराग शामिल अछि.


text:
समर्थन फिर्ताक चेतावनीसहित प्रधानमन्त्रीकेँ राजपाक ज्ञापनपत्र
जनकपुरधाम १८ । सरकारसँ समर्थन फिर्ताक चेतावनीसहित राजपा नेपाल प्रधानमन्त्री केपी शर्मा ओलीकेँ सोमदिन ज्ञापनपत्र बुझओलक अछि । राजपा धनुषासहित तराई मधेशक प्रत्येक जिल्लाक प्रमुख जिल्ला अधिकारीमार्फत प्रधानमन्त्रीके ज्ञापनपत्र बुझओने अछि । राजपा प्रमुख जिल्ला अधिकारीमार्फत प्रधानमन्त्रीकेँ बुझओने ज्ञापनपत्रमे संविधान संशोधनक प्रस्ताव सदनमे लएबाक, मधेश आ थरुहट आन्दोलनक क्रममे राजपाक कार्यकर्ता उपर लगाओलगेल झुठ मुद्दा फिर्ता लेबाक आ बन्दीकेँ रिहाइ करबाक माग कएने अछि । तहिना, अपन प्रतिनिधिसभा सदस्य रेशम चौधरीक सपथग्रहण तथा आन्दोलनक घायलसभकेँ जीविकोपार्जनके व्यवस्था करबालेल राजपा माँग कएने अछि ।
एखन अचानक भेल मूल्यवृद्धि नियन्त्रण करबाक, देशमे हरेक दिन भऽ रहल हत्या, हिंसा आ बलात्कारक घटनाकेँ नियन्त्रण करबालेल राजपा माँग कएने अछि । प्रतिनिधिसभामे राजपाके १६ सांसद अछि । टीकापुर घटनाक मुख्य योजनाकारके रुपमे आरोपित रेशम चौधरीकेँ एखन धरि शपथग्रहण नहि कराओलगेल अछि । ओ पुर्पक्षके लेल कारागारमे छथि ।
राजपाक प्रदेश २ क प्रमुख सचेतक परमेश्वर साह, जनकपुरक उपमेयर रीता झा, राजपा नेता संजयकुमार सिंह, राजपा जिल्ला कोषाध्यक्ष रामविनोद चौधरी, सदाशिव मिश्रसहितक व्यक्तिसभ जिल्ला प्रशासन कार्यालय पहुँच कऽ धनुषाक प्रमुख जिल्ला अधिकारी प्रेम लामिछानेको ज्ञापनपत्र बुझओने छल ।


text:
Bihar Mahotsav
बिहारक कला-संस्कृति आओर राज्यक बदलल छवि दुनिया केर सामने लाबय लेल बिहार महोत्सवक आयोजन कएल जाएत. शुरू मे बिहार महोत्सवक आजोयन चेन्नई...बंगलौर आओर इलाहाबाद मे कएल जाएत. शुरूआत इलाहाबाद सं होएत. संगम नगरी इलाहाबाद मे 20 सितम्बर के पहिल बिहार महोत्सव होएत. एकरे संग दिल्ली के राजीव गांधी चौक (कनॉट पैलेस)... द्वारका...शाहदरा मे मेट्रो हाट लगायल जाएत. एहि में मिथिला पेंटिंग आओर बिहार में बनय वाला सामान के राखल जाएत. संगहि संग बिहारक कला संस्कृति केर बढ़ावा देबय लेल 6 आओर 7 अक्तूबर के दशहरा महोत्सव के आयोजन कएल जाएत. गीत संगीतक एहि कार्यक्रम में लोक के बिहारक झलक देखय के मिलत. लोक के ई देखय के लेल मिलत कि बिहार सांस्कृतिक रूप सं कतेक समृद्ध अछि. मैथिली... भोजपुरी गीत नाद सं मनोरंजन कएल जाएत. लोक के बिहारक पावनि त्योहार... खेल तमाशा... खनाय पिनाय सं अवगत करायल जाएत. बिहारक भाषाक मिठास सं जुड़य के मौका देल जाएत. एहि दौरान लोक के बिहारक गौरवशाली... प्राचीन इतिहास सं दु चारि होबक अवसर सेहो मिलत. अगर सरकार बिहार महोत्सव के दौरान बिहारक बदलल छवि के बेहतर ढंग सं पेश करि सकल तs ई राज्य केर लेल नहिं बल्कि राज्य सं बाहर रहय वाला बिहारी सभ केर लेल एकटा नीक गप्प होएत. बिहार के लs क अखनो लोक सभ में बड़ गलतफहमी अछि. लोक गलत धारणा बना लेने अछि. बिहारक गलत छवि पेश कएल गेल अछि. बिहार सं बाहर बिहारी संबोधन गारि जकां देल जाएत अछि. ऐ बिहारी... अबे ओ बिहारी... भइया कहि कs बुलाबल जाएत अछि. भs सकैत अछि एहि प्रयास सं ओहि छवि में बदलाव आबय ...लोक सभ के बिहारक नीक छवि देखय लेल मिलय आओर लोकक धारणा बदलय इहे कामना कएल जा सकय अ.
Subscribe to: Post Comments (Atom)


text:
ए सुन रविंदर अपन कल्पना बडका डागडर बनि गेल
रामबाबू
सीतामढी । ए सुन ‘रविंदर’… रमेश क बेटी बड़का डागडर बनि गेल ‘ किछु एहने सन चर्च बड़ बुजुर्गक मुँहे बिहारक शिवहर जिला अंतर्गत नरवारा गाममे सुनल जा रहल अछि की रमेशक छोटकी बेटी कल्पना डॉक्टर बनि गेलीह। कल्पनाकें पैतृक गांव नरहरा निवासी राकेश मिश्र एवम ममता कुमारीक बेटी कल्पना के’ नीट परीक्षामे इंडिया टॉपर बनला सँ उत्सव जकाँ माहौल अछि। नरवारा स्थित घर पंहुचि कल्पना के’ परिजन सभकेँ बधाई देनिहारक पाँति लागल अछि। गामक चौक-चौराहा पर एक दोसर के’ बधाई दैत देखल जा रहल अछि।
कल्पना केर पित्ती अवकाश प्राप्त शिक्षक महेश मिश्र एवम प्रो. विवेक मिश्र सेहो अहि उपलब्धि सँ गदगद छथि। चारु कात केवल कल्पनाक उप्लब्धिक चर्च चलि रहल अछि। अहि बातसँ सभ गौरवान्वित भ रहल अछि कि नरवारा गामक नाम पूरा देशमे ऊंचगर भ’ गेल। गामक लोक कल्पना केर नरवारा पहुँचबाक प्रतीक्षा कS रहलैए जाहिसँ बेटी के’ शानदार स्वागत कएल जा सकैए।
शिवहर जिलाक डीएम अरशद अजीज कल्पना केर अहि उपलब्धि सँ जिलाक सम्मान बढाबय बला बतौलनि आ कहलनि जे ई जिला वासिक लेल गौरवक बात अछि। ओतय अन्य छात्र सभक लेल प्रेरणादायक सेहो। एसपी संतोष कुमार कल्पनाक उज्जवल भविष्यक कामना करैत कहलनि कि हुनक ई उपलब्धि नव पीढ़ीक लेल प्रेरणापुंज सेहो अछि। छोट सन जिला शिवहरक ई पैघ उपलब्धि अविस्मरणीय अछि। उमहर कल्पनाक पैतृक गाम नरवारामे उत्सवी माहौल बनल अछि। ग्रामीण एवम अड़ोस पड़ोसक लोक बधाई देमय लेल हुनकर घर पहुँचि रहल अछि। बधाई देमय बलामे ग्रामीण लोकनिक साथ एसडीएम आफाक अहमद, एसडीपीओ राकेश कुमार सेहो शामिल छथि।
बिहारक शिवहर जिलाक कल्पना कुमारी ऑल इंडिया टॉपर बनल अछि। NEET मे 720 अंकक परीक्षा भेल छल जाहिमे कल्पना 691 अंक प्राप्त कS इतिहास रचि देलक। इतिहासमे पहिल बेर एहन भेल कि नीट केर परीक्षामे बिहारक विद्यार्थी पहिल स्थान प्राप्त कएलक अछि। कल्पना बिहार केर शिवहर जिलासँ अछि आऔर हुनक बाबू जी राकेश मिश्रा सीतामढ़ी शिक्षा विभागमे अधिकारी छथि आ माता जी सेहो शिक्षिका छथिन। कल्पना अपन अहि सफलता पर बजलीह कि हमरा गर्व अछि की हम बिहार सँ छी। आगु कल्पना बतौलनि की एखन दिल्लीमे रहिकS नीट परीक्षाक तैयारी कS रहल छलहुँ। कल्पना नवोदय स्कूल सँ मैट्रिक आऔर इंटर परीक्षा पास कएने अछि आऔर ओ अपन सफलताक श्रेय अपन शिक्षक एवम माता-पिता व सगे स्मन्धी सभके दैत छथिन।18 सालक कल्पना अपन पहिलहि प्रयासमे ई सफलता ग्रहण कएलीह। लाइव बिहार सँ भेल ख़ास बातचीतमे कल्पना अपन सफलता के’ लSक कएको मुख्य विंदु सभ साझा कएलीह। मेडिकल केर पढ़ाईक फैसला केर जबाब मे कल्पना बतौलनि की मेडिकलमे जएबाक निर्णय हमर स्वयंकें छल। कोनो तरहक पारिवारिक दवाब नहि छल। परीक्षाक तैयारी के’ लSक जखन कहियो दिकक्ति होयत छल तखन हमर भैया आऔर परिवारक लोक सभ हमरा हौसला बढ़बैत छल।
आगु ओ मेडिकल केर तैयारी करय बला वाले छात्र सभ लेल सन्देश मे ओ कहलनि जे मानसिक दवाब संगहि सफलता सम्भवतः नहि पाओल जा सकैए। आत्म इक्षा अनिक्षा लक्ष्य धरि पहुँचबैत अछि। संगहि परिवारक सहयोग केर भूमिका प्रबल होयत अछि। अही सभ कारणे ई परिणाम भेटल अछि की हम बिहार समेत अपन परिवार केर गौरवान्वित करबामे सफल भेलहुँ अछि।


text:
बीपीएससी परीक्षा रद
बिहार लोक सेवा आयोग... बीपीएससी के 48वीं सं 52वीं तक के सम्मिलित संयुक्त प्रतियोगिता परीक्षा के रद कs देल गेल अछि. ई आदेश पटना हाई कोर्ट सं आएल अछि. मुख्य परीक्षा 2 फरवरी सं होए वाला छल. आब पीटी फेस सं होएत. पटना हाई कोर्ट के कहनाय अछि जे बीपीएससी परीक्षा मे भेल गलती के मानि लेलक अछि
हाई कोर्ट के कहनाय छल जे परीक्षा के बिना रद कएने न्यायोचित फैसला नहीं भs सकैत अछि. 25 मई 2008 के भेल प्रारंभिक जांच परीक्षा...पीटी मे एक लाख 76 हजार 914 परीक्षार्थी बैसल छलाह. जेहि मे सं 19 हजार 318 के सफल घोषित कएल गेल छल. मुदा किछ छात्र कोर्ट चलि गेलाह हुनकर कहनाय छलन्हि जे परीक्षा मे किछ प्रश्न ... करीब 14 टा गलत छल आओर कइटा मॉडल सवाल के उत्तर सेहो गलत बताएल गेल छल. एहि सं पहिने बीपीएससी के गलती सुधारय लेल कहल गेल... मुदा सुधार नहिं भेला के बाद कोर्ट के ई फैसला सुनाबय पड़ल. हाई कोर्ट के कहनाय छल जे लोकतंत्र मे एकोटा व्यक्ति के अधिकार के उल्लंघन नहिं होबाक चाही आओर अगर एहि सं एकहुं टा लोक के हक छिनल जाएत अछि त ओ सही नहिं होएत. आओर हम एहिठाम लोकक हक के रक्षा के लेल छी.
हाई कोर्ट के कहनाय छल जे परीक्षा के बिना रद कएने न्यायोचित फैसला नहीं भs सकैत अछि. 25 मई 2008 के भेल प्रारंभिक जांच परीक्षा...पीटी मे एक लाख 76 हजार 914 परीक्षार्थी बैसल छलाह. जेहि मे सं 19 हजार 318 के सफल घोषित कएल गेल छल. मुदा किछ छात्र कोर्ट चलि गेलाह हुनकर कहनाय छलन्हि जे परीक्षा मे किछ प्रश्न ... करीब 14 टा गलत छल आओर कइटा मॉडल सवाल के उत्तर सेहो गलत बताएल गेल छल. एहि सं पहिने बीपीएससी के गलती सुधारय लेल कहल गेल... मुदा सुधार नहिं भेला के बाद कोर्ट के ई फैसला सुनाबय पड़ल. हाई कोर्ट के कहनाय छल जे लोकतंत्र मे एकोटा व्यक्ति के अधिकार के उल्लंघन नहिं होबाक चाही आओर अगर एहि सं एकहुं टा लोक के हक छिनल जाएत अछि त ओ सही नहिं होएत. आओर हम एहिठाम लोकक हक के रक्षा के लेल छी.
Subscribe to: Post Comments (Atom)


text:
पटना। बिहार मे श्रम पर कैल जा रहल एकटा सर्वे स इ संकेत भेटल अछि जे राज्य स आजीविका लेल श्रमिक क पलायन घटल अछि। इ कमी पूर्व क 30 प्रतिशत अनुमान स बहुत बेसी अछि। इ सर्वे श्रम विभाग, एएन सिन्हा इंस्टिट्यूट आफ सोशल स्टडीज आ गैर सरकारी संगठन सब संयुक्त रूप स केलक अछि। शुरुआती रिपोर्ट क अनुसार राज्य मे खास क सहरसा, मधुबनी, कटिहार आ पूर्णिया जिला स मजदूर क पलायन मे उल्लेखनीय कमी आयल अछि। पूर्व मे इ क्षेत्र पैघ पैमाना पर पलायन लेल जानल जाइत छल। बिहार क श्रम मंत्री जनार्दन सिंह सिगरीवाल एहि संबंध मे कहला अछि जे इ राज्य स श्रमिक क पलायन मे पैघ पैमाना पर गिरावट क संकेत दैत अछि। पूर्व मे कैल गेल सर्वे मे सेहो इ गप सामने आयल छल जे राज्य स पलायन करने वाले मजदूरों की संख्या में 30 प्रतिशत तक की कमी आई है।
सिगरीवाल कहला जे रिपोर्ट दू मास मे आबि सकैत अछि। मंत्री कहला जे बिहार स पंजाब, गुजरात, दिल्ली, महाराष्ट्र आ सन राज्य मे काज लेल जेनिहार श्रमिक क संख्या मे कमी क प्रमुख कारण राज्य मे पैघ पैमाना पर बुनियादी ढांचा क्षेत्र मे भ रहल काज अछि। एकर कारण स लोक कए राज्य मे रोजगार भेट रहल अछि। मजदूरी लेल आब बिहार स बाहर जेबाक मजबूरी कम भेल जा रहल अछि। एकटा सवाल क जवाब मे मंत्री कहलथि जे स्कूल आ कालेज क बुनियादी ढांचा मे सुधार स कक्षा मे उपस्थिति बढल अछि आ पढ़ाई लेल छात्र क राज्य स बाहर जेबाक गति धीमा भेल अछि। बिहार स मजदूर क पलायन कम भेलाक सबस पैघ सबूत इ अछि जे आन राज्य मे श्रमिक क कमी महसूस कैल जा रहल अछि। एकटा रिपोर्ट क मुताबिक लुधियाना मे साइकिल उद्योग बिहार स अवनिहार मजदूर पर निर्भर अछि। एखन ओहि ठाम कर्मचारी क 50 प्रतिशत तक कमी भ गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
पटना। बिहारक छह टा बसअडडा पर जल्द मल्टीप्लेक्स, रेस्टोरेंट आ अन्य यात्री सुविधा देखबा मे भेटत। बिहार राज्य पथ परिवहन निगम अपन पटना, दरभंगा, गया, छपरा, भागलपुर आ मुजफ्फरपुर बसअडडा कए हाइटेक करए जा रहल अछि। बिहार राज्य पथ परिवहन निगम पटनाक बांकीपुर डिपो सहित राज्य मे छहटा डिपो कए अंतरराष्ट्रीय स्तर क बस टर्मिनल कम कामर्शियल काम्पलेक्स मे बदलबा लेल प्रयास शुरू कए देलक अछि। योजनाक अनुसार एहि ठाम अत्याधुनिक यात्री सुविधा सहित खरीदारी क सुविधा भेटत। देश मे अपन तरह इ इ असगर बस डिपो होएत। पीपीपी योजना क अधीन एकर निर्माण डिजाइन, बिल्ड,फाइनेंस, आपरेट, ट्रांसफर (डीबीएफओटी) आधार पर कैल जाएत। निगम एकरा लेल अंतरराष्ट्रीय स्तर क बिल्डर लेल रिक्वेस्ट फार क्वालिफिकेशन (आरएफक्यू) निकाललक अछि। एहि काज मे निगम फीडबैक वेंचर्स प्रा.लि. नामक एजेंसी क मदद ल रहल अछि। बिल्डर पर एकर प्लानिंग, डिजाइनिंग, निर्माण, मार्केटिंग आ बस डिपो क संचालन क जिम्मेदारी रहत। परिवहन निगम बस डिपो क इस्तेमाल स होइवाला आय क एक हिस्सा वसूल करत। एकर अतिरिक्त कामर्शियल काम्पलेक्स मे बनल दुकानक किराया, सिक्योरिटी डिपोजिट, मेनटेनेंस चार्ज, विज्ञापन स होइवाला आय, पार्किंग शुल्क आ काम्पलेक्स स होइवाला अन्य आय मे निगम क हिस्सेदारी रहत।
मुख्य पृष्ठ समाचार छहटा बस स्टैंड मे बनत कामर्शियल काम्पलेक्स


text:
सुपौल। भपटियाही-निर्मली क बीच कोसी नदी पर बनल फोरलेन सड़क-पुल क लोकार्पणक उपरांत निर्मली कॉलेज मैदान मे आयोजित जनसभा कए संबोधित करैत मुख्यमंत्री नीतीश कुमार कहला जे एकटा आकांक्षा छल जे पूरा भ गेल आ एहन खुशी क मौका पर किछु बजबाक जरूरत नहि होइत अछि। आइ त बस खुशी मनेबाक दिन छी आ हम अहां सबहक एहि खुशी मे शामिल हेबा लेल आयल छी। ओ कहला जे इ कोनो मामूली काज नहि भेल अछि। एहि ठाम सेतुक निर्माण एकटा कठिन काज छल। ओ कहला जे सड़क आ पुल बनलाक बाद इ इलाका खुद व खुद विकसित भ जाएत। नीतीश कहला जे हुनकर सपना अछि जे छह घंटा मे सुदूर इलाका क लोक राजधानी पटना पहुंच जाए। एहि दिशा मे बहुत किछु भेल अछि आ बहुत पर काज चलि रहल अछि। बिहार मे बहुत अंतर आयल अछि। लोक बिहार मे पूंजी निवेश लेल उत्सुक छथि आ बिहार क प्रति विश्वास सेहो जगल अछि। बिहार क विकास लेल मिल जुल कए काज करबाक जरूरत अछि। एहन मे केन्द्र आ राज्य क योजना स सड़क आ पुल निर्माण समय स होएत एकर उम्मीद करैत छी। कोसी महासेतु क लोकार्पण लेल केन्द्रीय मंत्री क आभार व्यक्त करैत ओ कहला जे बिहार क मामला मे आओर बेसी सहयोग क अपेक्षा अछि। नीतीश कहला जे कोनो जिला क लोक लेल एहि स बेसी कष्ट क गप की भ सकैत अछि जे ओ अपन अंचल कोनो आन देशक जमीन स भ कए जाइत छलाह। एहि पुल कए बनि गेलाह स निर्मली आ सुपौल क बीच आवागमन लेल नेपाल जेबाक बाध्यता आब खत्म भ गेल। मुख्यमंत्री कहला जे बिहार मे चारूकात सडक आ पुल बनि रहल अछि। मंगलदिन सेहो पिल्खी घाट पुलक लोकार्पण भेल अछि। गंगा पर सेहो कईटा पुल बनि रहल अछि। सोन आ गंडक पर सेहो पुल निर्माण भ रहल अछि। पहिने राज्य मे चारि लेन क सडक नहि जेकां छल मुदा आब चारि लेनक सडक सब दिस देखबा मे भेट रहल अछि आ जतए नहि अछि ओहि ठाम बनेबाक तैयारी भ रहल अछि। मुख्यमंत्री कहला जे किछु लोकक मानब अछि जे उद्योग जतए लगैत अछि सडक ओहि ठाम बनए, मुदा हमर शुरू स मानब छल जे जाहि ठाम सडक होइत अछि ओतहि उद्योग लगैत अछि आ हम अपन एहि मत स काज क रहल छी।
-
ई दिन हर्षक अछि जे 70 वर्षक टूटल संबंध पुनः एकबेर स्थापित होयत . एहि सं मिथिलाक मात्र भौत्तिक विकास टा मे नहि लाभ हेतैक , मिथिलाक सांस्कृतिक लाभ सेहो हेतैक । सम्पूर्ण मिथिला वासी कें एहि सनेस लेल शुभकामना।
Comments are closed.


text:
युवाकवि विद्यापतिक पुरूषपरीक्षा
कवि सँ बेशी ओइ जुगक मांग
पुरूषार्थ आ ओइ पौरूषक प्रशंसा
ओइ दरबार आ बूढ़रसिक समै केर छन्द
तैयो ओइ कवि के शत्रु साओन बिढ़नी के छत्ता
केओ किताब चोराबै ,केओ पांड़ुलिपि पोखरि मे फेंकि दै
कतेको चेतावनी ,रस्तारोकी ,छीनाछोरी
विद्यापति जानैत रहथिन
कि पुरनका पोथी बिसरले सँ नवपोथीक आगमन
पुरूषपरीक्षा लिखै काल हुनकर बैठकी भरल रहै
वेद-पुराण ,व्याकरण ,न्याय-स्मृतिक ग्रंथ सँ
जयदेव ,वात्स्यायन आ भामहक भार सँ दाबल
पाणिनी आ पिंगलक बान्ह सँ पिसाइत कल्पैत युवाकवि
सबसँ पहिले फेंकलखिन पुराण आ स्मृति
तखने प्रकट भेलखिन कीर्तिलता आ कीर्तिपताका
मुदा एखनो संतोष नइ
ऐ कीर्ति के तुच्छ बूूझैत बढि़ गेलखिन आगू कवि विद्यापति
फेर फेंकलखिन छंद-काव्य आ दर्शनक शताधिक पोथी
फेकैतो काल प्रणाम करैत ओइ पोथी सभ के
महल आ बैठकी कें त्यागि
आबि गेलखिन जन आ जनपदक मध्य
जनपदक संगे-साथ चिन्ह' लागलखिन जनमन
तखने त' दुखहि जनम भेल ,दुखहि गमाओल
ऐ दुख के गमिते उदित भेलखिन महाकवि
महाकविक कविता राजा जनकक नइ
आरक्षित बस जनजनक लेल
जइ कविताक छाती मे धुकधुकाइत रहै मिथिलाक श्वास
ई अमरकविता तुरूकक कागज पर लिखाइ सँ बेशी अमर भ' गेलै
कोटिजनक ह्रदय मे ,रक्त मे ,माटि मे
2
हयौ साहेब
अहां के एखनो एहनेसन लागै कि विद्यापति बाभनक कवि
आ विद्यापति कें जियेने रहलेन बाभन सब
अपनेने आ माथ पर चरहेने रहलेन बाभन सभ
हयौ महराज
विद्यापति त' भ' गेलखिन चारू लोक सँ बाहर
महराजक दरबार सँ
पंडितक चुटपांति सँ
शास्त्रार्थक झूठ-अखाड़ा सॅ
अहॉं नीक-हमहूं नीक सँ
मुदा महाकविक कविता जीयत रहलै
माथ पर सम्हरल बोझक हुंकारी सँ
काशी आ नेपालक व्यापारी सँ
जहिना प्रिय असोम आ बंग मे
तहिना अराकान आ अंग मे
महाकवि बरहैत गेलखिन
महफा उठेने कहारक पदचाप संग
मखान तोड़ैत मलाहक अलाप संग
महाकवि आगि भ' गेलखिन
अगहन-पूसक घूर मे
महाकवि पाथर भ' गेलखिन
दुसाधक दुख संग
महाकवि गामबदर
डोम-हलखोरक टोल-टापरि मे
अधमरू महाकवि कें आश्रय भेटलेन नारीजनक कंठ मे
दुख आ कष्टबोधक जांता-गीत बनि
मुदु प्रतिशोधक उक्खडि़-समाठ छंद मे
महादुख पर लेपैत सोहरक लेप मे
महाकवि जी गेलखिन विषम-विवाहक व्यंग्य मे
महाकवि जी गेलखिन बूढ़-छिनारक ललैठी धरबा लेल
सभ पोथी-पतरा फेकैत
पुर्नजीवित महाकवि
बस रूकि गेलखिन मैथिलानीक लोर संग
यैह लोर शालिग्रामी ,बागमती कें भरैत
कोशी ,गंडक कें तोड़ैत
सभ साल दहबै-दहाबै छै मिथिला के


text:
भारत सहित ३७ देश मे आन लाइन बिकायत मिथिला पेंटिंग
वस्त्र मंत्रालय आ अमेजन के बीच भेल अनुबंध
मधुबनी । वस्त्र मंत्रालय आ अमेजन के बीच भेल अनुबंध क तहत मिथिला पेंटिंग क कलाकार अपन शिल्प आब आन लाइन बेच सकता. कलाकार के एहि हेतु आब बाजार वा एक्जीविशन मे जेवाक प्रयोजन नहि होयतन्हि। घर बैसल अपन शिल्प अपन मूल्य पर कलाकार बिना बिचौलिया के बेच सकता। सम्प्रति एकर शुरूआत मधुबनी से भ गेल अछि।मिथिला पेंटिंग क बिक्री भारत सहित ३७ देश मे आन लाइन कयल जायत। एहि लेल अमेजन आ फ्लिपकार्ड क प्रतिनिधि कलाग्राम जितवारपुर, रांटी, हरिपुर, डीह टोल आदि गाँव जा के कलाकार सबहक पेंटिंग आ अन्य उत्पाद के अमेजन आ फ्लिपकार्ड से जोड़ बा हेतु प्रयास क रहल छथि।
आनलाइन विक्री हेतु कलाकार के पैन कार्ड , जी एस टी एकाउन्ट हैब आवश्यक छैक। एहि हेतु आन लाइन रजिस्ट्रेशन फार्म भरिके ७८० क शुल्क सहित जमा क निबंधित भ सकैत छथि।
हरिपुर डीह टोल क राज्य पुरस्कार प्राप्त उमा झा अमेजन से जुड़बा फायदा गनौलनि जे आब हुनक शिल्प के उचित मूल्य भेटए लागल अछि, आ बिचौलिया से मुक्ति भेटल। अमेजन प्रतिनिधि कुमार विश्वजीत कहलनि जे मधुबनी आ दरभंगा मिला के लगभग 15 कलाकार के अमेजन पर रजिस्ट्रेशन भ गेलैन अछि। कलाकार सबहक पेंटिंग क फोटो अमेजन पर अपलोड कयल गेल अछि जे शूट भ के आफर ईआबि रहल अछि।


text:
पटना। मुख्यमंत्री नीतीश कुमार कहला अछि जे चीन क प्रगति आओर विकास कए पाछु जे संकल्प अछि ओ सीखबा योग्य अछि। सात दिन क चीन यात्रा स पटना लौटला पर नीतीश कहला जे हुनकर इ यात्रा सार्थक आओर उपयोगी रहल। ओ कहला जे यात्रा क दौरान चीन क प्रगति कए आओर विभिन्न क्षेत्र मे चीन मे जे काज भ रहल अछि ओकरा देखबाक, बुझबाक अवसर भेटल।
नीतीश कहला जे जाहि ढंग स चीन प्रगति केलक अछि, ओ प्रशंसा क लायक अछि। हर क्षेत्र मे चाहे ओ बुनियादी ढांचा क सवाल हुए या सडक, पुल या रेलवे क निर्माण, उद्योग, बिजली क क्षेत्र हुए या उत्पादन क मामला, सबटा क्षेत्र मे ओकर प्रगति देखबा योग्य अछि।
ओ कहला जे अपन यात्रा क दौरान ओ चीन क गाम सेहो गेलाह जाहि ठाम ओ विशेष रूप स कृषि प्रणाली कए देखलाह। नीतीश कहला जे जाहि प्रकार स ओहि ठामक सरकार कृषि क इंतजाम करि रहल अछि ओहि स लगैत अछि जे शायद ओहन अपन देश मे करब संभव नहि भ सकत मुदा जहां धरि हुनकर काज अछि त ओ देखबा योग्य अछि।
ओ कहला जे एकटा इलाका नहि लगभग सब इलाका मे मील क मील जाहि प्रकार क नव तकनीक क सहारा ल कए ओ तरकारी उपजा रहल छथि जे पूरा इलाका ग्रीन हाउस बनि गेल अछि।
नीतीश कहला जे चीनक शानडांग प्रांत क लोक केवल अपन नहि , उक्त प्रांत आओर देश लेल नहि बल्कि ओ दोसर देश जापान आओर दक्षिण कोरिया लेल सेहो 22टा तरकारीक उत्पादन करि रहल छथि।
नीतीश कुमार कहला जे ओहि ठामक लोक कंपनी बना कए खेती करैत छथि। बिहार क गप छोडू भारत मे एखन त किसान अपन जमीन क मालिक स्वयं होइत छथि, एहन मे हम हुनकर मॉडल कए शायद अपना नहि सकैत छी, मुदा ओहि ठाम प्रगति साफ देखा रहल छल।
ओ कहला जे एहि यात्रा क दौरान जे सबस नीक प्रशासनिक गन देखबा आ बुझबा लेल भेटल ओ इ जे चीन मे जे निर्णय लेल जाइत अछि ओहि पर हर हाल मे अमल जरूर कैल जाइत अछि।
नीतीश कहला जे चीन यात्रा क दौरान हुनकर ओहि ठाम क बहुत नेता सब स सेहो भेंट भेल। नीतीश कहला जे ओहि ठाम बौद्ध धर्म मे विश्वास करनिहार बहुत लोक छथि, मुदा ओहि ठाम बिहार क बारे मे लोक लग कम जानकारी अछि। ओहि ठाम लोक मानब अछि जे बौद्ध धर्म जीवन क एकटा दर्शन अछि। ओ कहला जे यात्रा क दौरान बिहार क बोधगया आओर नालंदा विश्वविद्यालय क चर्चा भेल आ ओहि मे लोक दिलचस्पी लेलक, एहि मे सब कए असीम संभावना देखाइत अछि। नीतीश कहला जे बेसी स बेसी लोक कए चीन जा ओहि ठामक विकास कए देखबाक चाहीआ ओ चाहता जे खास कए बिहारक किसान आ विधायक कए चीन जेबाक व्यवस्था करथि जाहि स ओ स्वयं देखैत जे चीन मे कोना विकास भ रहल अछि।
नीतीश कहला जे बिहार मे कंपनी बना कए खेती नहि भ सकैत अछि मुदा किसान दुग्ध उत्पादन क क्षेत्र क तर्ज पर कॉपरेटिव बनाकए अपन उत्पाद कए बाजार तक पहुंचा कए बेहतर मूल्य पाबि सकैत छथि।
नीतीश कहला जे एहि वर्ष कए भारत आ चीन मिलकए ‘आदान-प्रदान क वर्ष’ घोषित केलक अछि आ एकर अंतर्गत काफी आदान-प्रदान होएत, मुदा ओकर आगू जा कए हम चाहब जे बिहार स लोक चीनक विभिन्न शहर आ गाम जा कए ओहि ठामक काज कए देखैत।
अपन सात दिन क चीन दौरा मे नीतीश सैनडांग प्रांत, शांघाई आओर बीजिंग देखलाह।
ओ कहला जे प्रगति मे चीन जरूर हमरा स आगू अछि मुदा हमरा अपन लोकतंत्र पर नाज अछि आओर हम अपन लोकतांत्रिक तरीका स आगू बढि रहल छी। भारत तरक्की करि रहल अछि। ओ कहला जे भारत मे विकासक रास्ता ठिकाउ अछि आओर किछु साल मे हमसब हुनका स आगू भ जाएब एकरो मे कोनो संदेह नहि।
बिहार मे निवेश क सवाल पर ओ कहला जे बिजली, पर्यटन आओर सौर उर्जा क क्षेत्र मे ओहि ठामक लोक जेखन दिलचस्पी देखेलक अछि ओहि स लगैत अछि जे किछु दिन बाद हम बेहतर ढंग स साझा काज करि सकैत छी। ओ कहला जे एशिया कए बौद्ध धर्म कोना जोडने अछि एहि पर आयोजित एकटा अंतरराष्ट्रीय सेमिनार आयोजित मे कई देश क विद्वान आ राजनयिक बिहार पर फोकस केलथि।
नीतीश कहला जे चीन मे बौद्ध धर्म तेजी स फैल रहल अछि आओर ओहि ठामक चारिटा क्लासिकल उपन्यास मे स एकटा जर्नी टू द वेस्ट चीनी नेतृत्व हुनका सनेस देलक अछि जे कि एहि गपक संदेश अछि जे एकटा नव तरहक रिश्ता उभरबाक संभावना अछि। एहि नजरि स हमर इ यात्रा देश लेल सेहो बहुत उपयोगी रहल।
चीन क विकास लेल संकल्प सीखबा योग्य : नीतीश
पटना। मुख्यमंत्री नीतीश कुमार कहला अछि जे चीन क प्रगति आओर विकास कए पाछु जे संकल्प अछि ओ सीखबा योग्य अछि। सात दिन क चीन यात्रा स पटना लौटला पर नीतीश कहला जे हुनकर इ यात्रा सार्थक आओर उपयोगी रहल। ओ कहला जे यात्रा क दौरान चीन क प्रगति कए आओर विभिन्न क्षेत्र मे चीन मे जे काज भ रहल अछि ओकरा देखबाक, बुझबाक अवसर भेटल।


text:
प्रेम : वरदान वा अभिशाप
गर्मीक दिन छल ,साँझक समय ।ऐहन समयमे डूबैत सूरूजक दृश्ये किछु अजीब होएत अछि ,जेना किछु व्याकुल , किछु उदास-सन , किछु कहैत मुदा चुपे - चाप सूरूज डूबि रहल छल ।साउनक मासमे गंगाक कातसँ अथाह पानिक पाछाँ सूरूज डूबबाक चित्रे मोनमे कए तरहक प्रश्न प्रकट कऽ दैत अछि ।
॰ ॰ ॰ कि एका- एक राजीव फोन देखैत अछि , ककरो फोन नै आएल रहैक । ओ अपन शर्टक जेबमे हाथ दैत अछि आ सिगरेटक डिब्बा निकालि लैत अछि , डिब्बा खोलि ओहिमेसँ एकटा सिगरेट निकालि लैत अछि , सिगरेट सुलगा डिब्बा पानिमे फेँक दैत अछि , शायद एक्केटा सिगरेट ओहिमे बचल रहैक । ओ सिगरेटक कश खीचैत गंगाक धारमे हिलैत - डोलैत सिगरेटक डिब्बाक आगू जाएत देख रहल छैक आ ता धरि देखैत रहल जा धरि उ डिब्बा विलुप्त नै भेलै , ओ किछु उदास भऽ गेल जेना ओकर किछु अपन छूटि दूर चलि गेल होए ।
॰ ॰ आ कि जेना ओकरा किछु फुरायल होए ओ अपन मोबाईल देखैत अछि कोनो फोन नै आएल रहैक । ओ अपन मुख पश्चिम दिस करैत अछि , सूरूज आधा डूबल छल आ आधा ऊपर । ओ सिगरेटक अंतिम कश खीँचैत सूरूजके डूबैत देखैत रहल , आ फेरसँ एक बेर मोबाईल दिस देखैत अछि , कोनो फोन नै आएल रहैक ,ओकर मोन व्याकुल भऽ गेल आ ओ उठि डेरा दिस चलि दैत अछि । डेरा गंगा कातसँ किछुए दूरी पर छल ।ओ बराबर साँझके गंगा कातमे स्थित कृष्णा घाट पर आबि बैस जाएत छल , ओकर मोनके ऐहि ठाम किछु शांति भेटैत छल ।
॰ ॰ डेरा पहुँचि , गेट खोलि ओ अंदर कमरामे गेल पहिले बल्ब फेर पंखाके चालू कऽ दैत अछि , आ एक बेर अपन मोबाईल देखैत अछि कोनो फोन नै आएल रहैक । फेर ओ कपड़ा खोलि , डाँढ़मे गमछा लपटि बाथरुम जाएत अछि , बाथरुमसँ आबि फेरसँ मोबाईल देखैत अछि , फोन नै आएल रहैक ।बल्बके बंद कऽ ओझैन पर पसरि जाएत अछि ॰ ॰ किछु देर मोनमे अस्थिर कऽ सुतबाक प्रयास करैत अछि ॰ ॰ नीन्न आँखिसँ कोसो दूर ॰ ॰ मोबाईल देखैत अछि , फोनो नै आएल रहैक । कियै , आखिर कियै ॰ ॰ ॰ नीतू ओकरा फोन नै कऽ रहल छैक ॰ ॰ ॰ शायद ओकरा बिसरि गेलै , नै ई नै भऽ सकैत अछि ओ ओकरा नै बिसरि सकैत अछि आ ओकरा दिमागमे सभटा पुरना बात सीडी प्लेयर जकाँ घूमऽ लागलै ।जेना ई कोल्हके बात होए ओकरा मोबाईल पर एकटा नंबरसँ फोन एलै -
- हैलो ( कोनो लड़कीक स्वर रहैक)
- हाँ , हैलो , के
-हम अंजलि , आ अहाँ
- राजीव , हम राजीव छी ॰ ॰ अहाँ कतोऽ सँ बाजैत छी
- दरभंगा , आ अपने
-रौंग नंबर अछि ,ई पटना छैक (आ राजीव फोन काटि दैत छैक )
किछुए देर बाद फेरसँ फोन आबैत छैक राजीव जा धरि फोन उठेताह , फोन कटि जाएत छैक ॰ ॰ ओ मिसकाँल रहैक । ईम्हरसँ फोन करैत अछि , फेरसँ ओहे लड़कीक स्वर - ! आ अहिना धीरे-धीरे फोनक सिलसिला शुरु भऽ जाएत छैक आ बात होबऽ लागैत छैक ।बादमे ओ लड़की राजीवसँ कहैत छैक ओकर नाम अंजलि नै नीतू छैक । किछुए दिनमे बात बेसी होबऽ लागल आ गप्पक अवधि बढ़ैत गेल आ एक दोसरासँ प्रेम भऽ गेलैक ।
धीरे-धीरे बात एते होबऽ लागल कि राजीवक काँलेज - कोचिंग ,पढ़ाइ - लिखाइ सभ छूटि गेलैक आ जौँ कहियो ओ काँलेज जेबाले सेहो चाहै नीतू ओकरा मना करैत रहैक ।
बातक दरमियान दूनू भविष्यमे विवाह करब आ मिलबके प्रोगाम बनाबैत रहैक ।
आइ राजीव बहुत प्रसन्न छैक ओ नीतूसँ मिलऽ लेल दरभंगा जा रहल छैक । साँझके 7 बजे दरभंगा पहुँचैत छैक आ भोजन कऽ होटलमे एकटा कमरा लऽ लैत छैक । भोरे नीतू दरभंगा जाइत छैक आ हजमा चौराहा पर राजीवके मिलनक लेल बजबैत छैक । राजीव हजमा चौराहा जाइत छैक आ दूनूक मिलन होएत छैक ।राजीव देखबामे ठीक ठाक रहैक नीतू सेहो सामान्ये छलीह । बाटमे चलिते चलिते नीतू राजीवक हाथ पकड़ि लैत छैक , राजीवके एकटा विशेष प्रकारक अनुभूति होएत छैक ,आखिर पहिल बेर कोनो युवती ओकर हाथ पकड़ने छैक ।दूनू होटलक कमरा धरि हाथ पकड़ि जाएत छैक , कमरामे जा गेट अंदरसँ बंद कऽ लैत छैक ।नीतू राजीवक हाथ पकड़ि चूमि लैत छैक आ राजीव ओकर ठोर पर आ दूनू एक दोसरामे ओझरा जाएत छैक ।
मिलनक उपरांत बातचीतमे कोनो प्रकारक अंतर नै भेलैक आ दोबारा मिलनक प्रोगाम बनैत रहलै , संगे संग विवाहक प्रोगाम सेहो बनैत रहलै । आ कि एक दिन नीतू , राजीवसँ अपन विवाह कोनो आन ठाम तय होबाक समाद सुनाबैत छैक , राजीवक देहपर तऽ जेना बिजली खसि पड़ल होए । दुनु बहुत कानैत खीजैत छैक आ नीतू पहिले चुप भऽ राजीवके बुझाबैत छैक -
"अहाँ नै कानू , हम्मर सप्पत । हम अहाँसँ बाते ने करैत छलौ ।हम विवाहक बादो बात करब आ अहाँसँ मिलब । हयौ जान ॰ ॰ हमर देहे टा ने ओकरा लग रहतैक बाँकि मोनमे अहीँ छी आ अहीँ रहब ।हम अहीँ टा सँ प्रेम करैत छी आ अहीँ टा सँ करैत रहब ।अहाँके हमर सप्पत चुप भऽ जाउ नै कानू । "
राजीव कहुना सप्पत मानि चुप भऽ जाएत छैक । लगभग दू मासक बाद नीतूक विवाह होएत छैक , विवाह दिन धरि बात ओहिना होएत रहल जेना होएत छल ।
विवाहत परात राजीव ,नीतूक फोन करैत छैक मुदा फोन बंद छैक ,एक दिन ,दू दिन आ कि तेसर दिन ओकरा एकटा दोसर अनजान नंबंरसँ मिसकाँल आबैत छैक ओ फोन करैत छैक , दोसर दिससँ नीतूक स्वर आबैत छैक ।बात होएत छैक , राजीव बहुत कानैत छैक ,नीतू चुप कराबैत छैक , बुझाबैत छैक ।फोन राखबाक कालमे नीतू कहैत छैक अहाँके जखन मिसकाँल करब तखने टा फोन करब ।किछु दिन तक अहिना चलैत छैक ।
राजीवके बहुते दिक्कत होएत छैक , ओकरा मोन नै लागि रहल छैक ।दिन तऽ कहुना कटियो जाएत छैक राति काटब मुश्किल होएत छैक . . नीन्न सेहो नै होएत छैक ।नै भूख छैक , नै प्यास ।
चारि दिनसँ फोन आएल बंद भेल छैक , तखन एक दिन राजीव फोन करैत छैक , नीतू फोन नै उठाबैत छैक । दोसर दिन राजीव फेरसँ फोन करैत छैक , नीतू उठबैत छैक आ कहैत छैक - हमरा कियै फोन करैत छी , हमरा फोन नै करु , हमर जिनगी कियै बरबाद करऽ चाहैत छी , हमरा कियै घरसँ बाहर करऽ चाहैत छी , विनय (ओकर पति)हमरा छोड़ि देत , हम कतौऽ कऽ नै रहब । जौँ अहाँके हमरासँ प्रेम अछि तऽ फोन करल छोड़ि दियौ ,अहाँके हम्मर सप्पत फोन नै करु । ई बात सुनिते मानू जेना राजीवक देहमे आगि लागि गेल होए । जेना ओकरा करेज पर कियौ पाथर मारि देने होए ।ओकर मोन टूटि जाएत छैक उ भोकारि पाड़ि कऽ कानै छैक ।आ ओहि दिन ओ प्रण करैत छैक चाहे प्राण कियेक नै निकलि जाय लेकिन नीतूक फोन नै करतै ।आ दर्दमे ओ डूबल रहऽ लागल , असगर कमरा बंद कऽ रहऽ लागल ।धीरे धीरे ओकरा शराब सिगरेट गुटखाक हिस्सक सेहो पड़ि गेलै ।
किछु दिन उपरांत ओकरा पता चलैत छैक जे ओकर परीक्षा होबऽ बला छैक ओ काँलेज पहुँचैत छैक ।तखन नोटिस बोर्ड पर परीक्षाक सूचना देखैत छैक ।फार्म भरबाक लेल किरानी बाबू लग जाएत छैक , तखन किरानी बाबू एतेक दिनसँ अनुपस्थित रहबाक कारण पुछैत छैथ ,ओकर पिताक फोन नंबंर लैत छैथ आ फार्म भरवाके अनुमति नै दैत छथि ।ओकरा किछु नै फुरायत अछि कि की करी , आ की नै ? ओ बहुत प्रयास करैत छैक मुदा फार्म नै भरि पाबैत छैक ।ओकर पराते ओकरा घरसँ फोन आबैत छैक , फोन पर ओकर पिता छलखिन्ह आ बहुते क्रोधित सेहो छलखिन्ह ।ओकर पिता राजीवसँ कहलखिन्ह-
" हम दुनु प्राणी अपन पेट काटि तोरा पाइ भेजैत छलौँ आ तू नै काँलेज जाएत छलैए आ नइ पढैत छलैए ।काल्हि तोहर काँलेजक किरानी बाबू फोन पर कहलाह जे तू छ माहसँ काँलेज नै जाएत छलैए आ देरसँ जेबाक कारण बार्षिक परीक्षाक फार्म नै भरि सकलेए , से आइसँ तू अलग हम अलग ।आब हम तोरा एक नया पाइ नै देबौ " ।
एतेक सुनि राजीवक जेना पैर तोरसँ धरती खिसकि जाएत छैक , ओकर कंठ सूखऽ लागैत छैक , देह टूटि रहल छैक ।मोन कानि रहल छैक , आँखिमे नोर नै छैक , मुँह पीयर लागैत छैक ।उ मोबाईलमे समय देखैत छैक रातिक तीन बाजि रहल छैक , एक आठ बजे साँझसँ उ सुतबाक प्रयास कऽ रहल छैक मुदा नीन्न कोसो दूर छैक ।आ कि एक बेर फेरसँ मोबाईल देखैत छैक , कोनो फोन नै आएल रहैँ । ओकरा विश्वास छैक नीतू फोन जरुर करतीह आ जा धरि ओकर जिनगी छैक उ नीतूक फोनक बाट जोहैत रहत मुदा फोन आएल आइ मास भरिसँ बेसी भेल छैक ।
© बाल मुकुन्द पाठक


text:
पूर्णिया। पूर्णिया क डगरूआ थाना क्षेत्र क लोक साम्प्रदायिक सौहार्द क जे मिसाल कायम केलथि अछि ओ शायद एहि स पहिने आर कतहू देखबा मे नहि भेटल अछि। एहि ठाम दूनू सम्प्रदाय क लोक जन अदालत लगा एकटा विवादित जमीन कए पलक झपकैत ओ फैसला करि देलथि जेकरा पुलिस आ अदालत कई साल स नहि सुलझा सकल छल। इ जनअदालत न माओवादीक छल आ नहि कोनो राजनीतिक दल या सामाजिक संगठनक। एहि जन अदालत मे हिन्दू-मुसलमान क हित क गप सेहो नहि भेल, बल्कि इंसानियत क पैगाम गूंजल। दूनू सम्प्रदाय क लोक इ फैसला केलथि जे एहि ठाम नहि त पूजा होएत आ नहि पहलाम, बल्कि एहि जमीन पर अस्पताल बना मानवता क सेवा कैल जाएत। साम्प्रदायिक सौहार्द क एहि मिसाल कायम करैवाला एहि फैसला क बाद तत्काल ओहि जमीन पर बनाउल गेल मंदिर सेहो हटा लेल गेल। दू सम्प्रदाय क बीच विवाद क कारण रहल इ जमीन पूर्णिया जिला क डगरूआ प्रखंड अन्तर्गत कोहिला पंचायत अन्तर्गत मझुआ मौजा मे अछि। एहि ठाम मुहर्रम मे पहलाम क आयोजन कैल जाइत छल, संग-संग भुईयां जाति क लोक कामा देवी क मंदिर बना प्रतिमा स्थापित करि पूजा सेहो करैत छलाह। दूनू सम्प्रदाय क लोक एहि जमीन पर अपन-अपन दावा करैत रहल छल। पुलिस आ प्रशासन क लेल इ मामला सिरदर्द बनि चुकल छल। बायसी क डीएसपी शंकर झा कहला जे दूनू सम्प्रदाय क लोक सराहनीय समझदारी देखेलथि अछि। डगरूआ थाना अध्यक्ष अरविंद कुमार जन अदालत बजेबाक पहल केने दलथि। डगरूआ क लोक मजहबी दीवार कए ध्वस्त करि इ साबित करि देलथि जे इंसानियत स पैघ कोनो धर्म नहि।
मुख्य पृष्ठ समाद विशेष पूर्णियाक फैसला, देश लेल मिसाल


text:
मैथिली – श्री चैतन्य चंद्रायण
श्री चैतन्य चंद्रायण – रामचन्द्र मिश्र “मधुकर” द्वारा लिखित आ जीव सेवा संघ, पटना द्वारा प्रकाशित महाकाव्य अछि.
हम जुलाई २०११ में वृन्दावन गेल रही, ओही ठाम सुबल दास जी के द्वारा ई दुर्लभ पुस्तक प्राप्त भेल.
अहि पुस्तक के दुर्लभता के देखैत हम हुनका सभ के कहने रहियन्हि जे हम अकर इलेक्ट्रोनिक प्रति प्रकाशित करब. आ आई हम ई पुण्य काज के पूर्ण क रहल छी. अहि पुस्तक के सभ टा अधिकार लेखक वो प्रकाशक के छन्हि. हम मात्र मैथिली साहित्य के प्रसार हेतु अतए प्रकाशित क रहल छी. आशा अछि मैथिल वृन्द सभ के ई पसिन्न परतन्हि .
ई पुस्तक अतए डाउनलोड कैल जा सकैत अछि. मैथिली – श्री चैतन्य चंद्रायण


text:
हेटौंडा उपमहानगरपालिका
हेटौंडा उपमहानगरपालिका मकवानपुर जिलाक सदरमुकाम छी ।[१] [२] ई नगर भौगोलिक रूपमे भित्री मधेस कहल जाइवला चितवन उपत्यका (नारायणी पूर्वी राप्ती उपत्यका कहि चिनहैवला)क पूर्वी किनार चुरे पहाड श्रृङखला सँ जुडल अछि । ई मध्य नेपालक प्रमुख वाणिज्य तथा यातायात केन्द्र छी । ई महेन्द्र राजमार्ग तथा त्रिभुवन राजपथक मिलन विन्दुमे अवस्थित अछि । हिन्दू, बौद्ध, मुसलमान, क्रिश्चियन धर्मावलम्बी अछि । नेपालक मन्त्री परिषद अन्तर्गतक सामाजिक समिति ६१ टा नव नगरपालिका आ ७ टा नगरपालिकाके उपमहानगरपालिका बनाबैक निर्णय करलाकबाद हेटौंडाके सेहो नगरपालिकासँ उपमहानगरपालिकामे विस्तार कएल गेल अछि । हेटौंडाके उपमहानगरपालिका घोषित करलाकबाद एहिमे वसामाडि गाविसके समावेश कएल गेल छल ।
विषय सूचीसभ
इतिहास[सम्पादन करी]
महाभारतमे आधारित किम्वदन्ती अनुसार पाँच पाण्डव वनबासक क्रममे ई स्थानमे पहुँचल आ हेडम्बा राक्षस सँ युद्ध भेलापर भीमसेनद्वारा हेडम्बाके तत्कालै मारल गेलापर हेडम्बासँ अपभ्रंस भऽ हेटौंडा भेल अछि । हेडम्बाक बहिनी भूटनदेवीक नामसँ स्थापित भूटनदेवी मन्दिर ई उपनगरपालिकाक वडा नं. १० मे अवस्थित अछि, जहाँ दैनिक पूजाआजा करवाक संग एहिसँ सम्बन्धित पर्व सेहो मानाओल जाइत अछि ।
नेपाल सरकार वि.सं. २०२६ वैशाखमे हेटौंडाके तत्कालिन नगरपञ्चायतक रूपमे घोषणा केनए छल । तत्कालिन हेटौंडा नगरपञ्चायतक प्रथम प्रधानपञ्च वासुदेव रिजाल आ दोसर ओमनाथ पराजुली छी । देशमे बहुदलीय प्रजातन्त्रको स्थापनाबाद हेटौंडा नगरपालिकाक प्रमुखमे डोरमणि पौडेल, उपप्रमुख हरिबहादुर महत सहित दुई अवधिक लेल निर्वाचित भेल छलाह ।
साँस्कृतिक तथा ऐतिहासिक स्थलसभ[सम्पादन करी]
हेटौंडा नगरपालिकामे शहीद स्मारक, मकवानपुरगढी, पशुपति मन्दिर, ऐतिहासिक भूटनदेवी मन्दिर, मनकामना मन्दिर, गोक्षेक्व मन्दिर, कुसमान्ड सरोवर, गुम्बा आ पुण्यक्षेत्रक संगे पुष्पलाल पार्क विशेषताक रूपमे अछि ।
सन्दर्भ सामग्रीसभ[सम्पादन करी]
- ↑ "६१ वटा नगरपालिका र ७ वटा उपमहानगरपालिका थप (सूचीसहित)", अभिगमन तिथि मंसिर १६,२०७१।
- ↑ "६१ नगरपालिका र ७ उपमहानगरपालिका घोषणा (नाम र गाभिएका गाविससहित"। লেখা " accessdate मंसिर १६,२०७१" উপেক্ষা করা হয়েছে (सहायता)


text:
कनि हटी केँ
मनोरंजन
Monday, October 22, 2018
शराबबंदी केँ बावजूद खूलेआम भs रहल अछि दारु केँ सप्लाई , शराबी नशा केँ हालत में कs रहल आई गुंडागर्दी !
Sunday, October 21, 2018
अमृतसर रेल दुर्घटना पर सीएम नीतीश जतेलैथ दुख ! कहलैथ- ई दोसर टाइप केँ एक्सीडेंट ।
राजद नेताक बेटा की हत्या !
Saturday, October 20, 2018
सुरत में तीन बरखक बच्ची सs रेप आओर हत्या केँ आरोपी बिहार सs भेल गिरफ्तार।
Friday, October 19, 2018
रावण दहन केँ दौरान अमृतसर में भेल रेल हादसा, 50 सँ बेसी आदमी के मृत्यु।
BJP केँ सांसद भोला सिंह केर मृत्यु, दिल्ली केर RML अस्पताल में लेलैथ अंतिम सांस।
इज्ज़त बचेबाक लेल तेसर मंजिल सs कूदल नौवीं केँ छात्रा ?
शराबबंदी केँ बावजूद खूलेआम भs रहल अछि दारु केँ सप्लाई , शराबी नशा केँ हालत में कs रहल आई गुंडागर्दी !
मधूबनी:[सुरज गुंजन] एक तरफ जेतैए बिहारक मुख्यमंत्री "नीतीश कुमार" सीना ठोइक कहैए छैथ बिहार में दारु बंद अछि।ओतैए बिहार सरकारक...


text:
माघक घूर
माघक घूर
नरक निवारण पावनि अन्हरिया चतुरदसीक दिन, सतैहिया
शीतलहरी अपन कड़कड़ाएल मस्त जुआनी पाबि पछिया हवाक संग बिहुँसैत गतिये गुनगुनाइत
बहि रहल छल। ओना दुनू मीलि दिन-राति बहैत मुदा भोरहरबामे आबि आरो विकराल रूप पकड़ि
लैत। विकरालक पाछू तेज हवा बहब नै मौसमक अपन सकल-सरूप अछि। दिनमे कनी-मनी तँ
सुरूजक असरि पाबि कमबो करैत मुदा रातिक चारिम पहर अबैत-अबैत ऊहो असरि हारि-थाकि,
जहिना धारक किनछरिक मरियाएल पानि कतवाहि पकडि चलैत तहिना कतवाहि पकड़ि
नेने अछि। पाँच थान मालबला रघवा कक्काक सिरसिराएल मन सीरको तरमे सिरसि कऽ तरसि
रहल छन्हि। कनारथपर असुआएल बैसल नजरि नोर सिरजि रहल छन्हि। सिरजि रहल छन्हि
अपन जिनगीक बेथा-कथा। तेहेन बीखाह समए भऽ गेल अछि जे जहिना माटिक पँखाएल दिवारकेँ
कुदि-कुदि बेंग मुहसँ पकड़ि सुगबुगाइओ ने दैत तहिना अन्हार इजोत बीछि-बीछि
बिछौन केने जा रहल अछि।
देह परहक सीरक उतारि रघवा काका जिनगीक समर भूमि लेल
मन बनबए लगला। जँ लड़ि मरब तैयो दुखेक निवारण जँ जीवित रहब तैयो सएह। आखिर
पाँचो थानक पोसिनिहारो तँ छीहे। ओकरा मुँहमे कोनो बाेल छै जे अपन बेथाक कथा कहत।
ओना कहियो काल खेबा-पीबा लेल आकि अनठिया जीव-जन्तु देखि आकि दुहै-गाड़ै काल
मुँह खोलैए मुदा मनुख जकाँ तँ नै कहि सकैए। नहियोँ कहत तैयो तँ एते बुझबे करै छी
जे अखनि जे दुरकाल समए अछि तइमे की सभ शक्तिशाली अछि। जाधरि हथियार नै
पकड़ाइ छै ताधरि शक्तिहीनो शक्तिशाली होइते अछि। सुकाल पाबि भलहिं वएह शक्तिहीन
शक्तिशाली किए ने बनि जाए मुदा कुकाल तँ कुकाल छिऐ जेकरा मुँहमे अवाज भलहिं
होउ, मुदा जेकरा बोल नै छै ओ अपन बेथाक कथा कहिये केकरा सकैए। देह लगा मारब छोड़ि
उपैये दोसर की छै। मुदा जानसँ जाए आकि सोग-रोगसँ पकड़ाए, अपन जिनगीक संग हमरो जिनगी
तँ तोड़बे करत। टुटैत जिनगी देखि मन थकथकेलनि। थकथकाएल मन बुदबुदेलनि। जिनगी
टुटि कऽ फेरि ओहिना खसि पड़त जहिना दस बरख पहिने छल। जे दस बर्खक बीच
ज्ञान-कर्मक संग कठिन श्रम केला पछाति भेटल, ओ छीना रहल अछि, छीना जाएत। मुदा
बँचाइओ तँ नहियेँ सकै छी। टुटैत मनकेँ हुथैत विचार कहलकनि-
“की यएह सोचि
एते समैओ आ श्रमो गमेलौं जे छनेमे छनाक भऽ जाए? जखनि जिनगीए
टुटि कऽ खसि पड़त तखनि कोन जिनगी लऽ कऽ ठाढ़ रहब!”
अंतिम पेजसँ.................................................
सुगिया काकीक जनगर बात सुनि रघवा काका गुम भऽ गेला,
मुदा लगले मनमे फुड़लनि-
“कौल्हुका चिन्ता आइ किए करै छी, काल्हिले
काल्हि छै। कोनो ठेकान अछि जे एहने समए कौल्हुको हएत।”
दूटा गोरहा आ चारि-पाँचटा चिपड़ी उठा, मटिया तेलक डिबिया
आ सलाइ आनि आगू-आगू सुगिया काकी आ पाछू-पाछू रघवा काका आबि मालक घरमे घूर
केलनि। सूखल गोइठा, तइमे ढाड़ल मटिया तेल सलाइक लपकी पकड़िते लपकि लेलक। घूर
धधकि गेल।¦१६८३¦
०६ फरवरी
२०१४


text:
भागलपुर। जस्टिस डिलेड, जस्टिस डिनायड..। यानि न्याय भेटबा मे देरी भेल त बूझू जे न्याय स वंचित भेलहुं। एहि परिपेक्ष्य मे त्वरित न्याय क लेल पटना हाईकोर्ट राज्य क सबटा सेशन डिविजन मे संध्याकालीन कोर्ट शुरू करबाक निर्देश जारी केलक अछि। इ कोर्ट सब जिला मे 15 नवम्बर स प्रारंभ भ रहल अछि। एहि आशय क अधिसूचना हाई कोर्ट द्वारा जारी करि देल गेल अछि, जतए लंबित मामला क शीघ्र निष्पादन कैल जाएत।
विदित हुए जे एकरा लेल भारत सरकार द्वारा 13वीं वित्त आयोग क माध्यम स विभिन्न वित्तीय सहयोग देबाक अछि। जेकर सूचना बिहार सरकार क विधि विभाग कए जारी कैल गेल अछि। एहि आलोक मे हाई कोर्ट संध्याकालीन कोर्ट प्रारंभ करबाक अधिसूचना जारी केलक अछि, जेकर बाद इ कोर्ट मूर्त रूप मे आबि रहल अछि। एकर कार्यावधि पांच बजे स सांझ स सात बजे सांझा तक क होएत। मात्र दू घंटा क एहि कोर्ट क संचालन क लेल कोर्ट मे पदस्थापित जूनियर डिविजन क न्यायिक दंडाधिकारी कार्य करताह, जिनका उक्त कोर्ट क संचालन क लेल एकटा स्टेनोग्राफर, एक-एकटा बेंच आ आफिस क्लर्क समेत दूटा चपरासी सहायता क लेल देल गेल अछि। संगहि उक्त अधिसूचना क तहत एहि कोर्ट मे कार्य करनिहार अधिकारी आ सहयोगीगण कए हुनकर मूल वेतन क 25 प्रतिशत आ महंगाई भत्ता क भुगतान होएत।
हाई कोर्ट दंप्रस क धारा 11 क सब सेक्सन तीन क तहत एहि कोर्ट मे कार्य करनिहार जूनियर डिविजन क न्यायिक दंडाधिकारी कए प्रथम श्रेणी न्यायिक दंडाधिकारी क अधिकार सेहो देलक अछि। संध्याकालीन कोर्ट मे मोटर ह्वेकिन एक्ट स संबंधित मामला, एनआई एक्ट 1881 क धारा 138, मुनिसिपल एक्स, माप-तौल विभाग क विधि, फूड एडलट्रेशन एक्ट, आवश्यक वस्तु अधिनियम, सोप आ इस्टाब्लिसमेंट एक्ट, भादवि क सन धारा क केस संचालन होएत, जाहि मे आरोपी कए न्यायिक अभिरक्षा मे नहि लेल जा सकत। एहि कोर्ट मे संधि योग्य धारा क सुनवाई कैल जाएत। ओतहि दीवानी मामला जे 50 हजार स कम क दावा राशि क हाएत ओकर सेहो सुनवाई एहि अदालत मे भ सकत।
त्वरित न्याय क दिशा मे एकटा आओर डेग
भागलपुर। जस्टिस डिलेड, जस्टिस डिनायड..। यानि न्याय भेटबा मे देरी भेल त बूझू जे न्याय स वंचित भेलहुं। एहि परिपेक्ष्य मे त्वरित न्याय क लेल पटना हाईकोर्ट राज्य क सबटा सेशन डिविजन मे संध्याकालीन कोर्ट शुरू करबाक निर्देश जारी केलक अछि। इ कोर्ट सब जिला मे 15 नवम्बर स प्रारंभ भ रहल अछि। एहि आशय क अधिसूचना हाई कोर्ट द्वारा जारी करि देल गेल अछि, जतए लंबित मामला क शीघ्र निष्पादन कैल जाएत।


text:
पटना : पुख्ता स्टेट हाइवे आ मेजर डिस्ट्रिक रोड बनेबा मे बिहार पिछला तीन-चारि साल मे महारत हासिल त करिये लेलक अछि, आब इ वाटरफ्रूफ सड़कवाला पहिल राज्य सेहो बनि गेल। वैशाली जिला क महुआ मे 7.05 किलोमीटर वाटरफ्रूफ सड़क क निर्माण भ गेल। 10 फरवरी क बाद इ सड़क जनता क लेल खोलि दे जाइत। इंजीनियर क दावा अछि जे सब किछु ठीक-ठाक रहल, त नौ साल तक सड़क क बाल तक बांका नहि भ सकत। पटना मे पिछला साल भेल सड़क कांग्रेस मे वाटरफ्रूफ सड़क निर्माण क तकनीक पर देश-विदेश के कईटा इंजीनियर अपन-अपन प्रजेंटेशन देने छलाह। एहि सड़कक निर्माण सड़क निर्माणक मातृ विभाग पथ निर्माण विभाग नहि, बल्कि ग्रामीण कार्य विभाग महुआ करौलक अछि। 7.05 किलोमीटर लंबा एहि सड़क क निर्माण पर 3.50 करोड़ खर्च भेल अछि। सड़क क निर्माण पायलट प्रोजेक्ट क तहत भेल अछि। आइआइटी, खडग़पुर क रोड विशेषज्ञ बीबी पांडेय एहि प्रोजेक्ट क डिजाइन तैयार केेलथि अछि। ओ अपने एकर मॉनीटरिंग सेहो केलथि अछि। एहि तकनीक क सड़क मे सिलिकन रसायन क इस्तेमाल होइत अछि। सिलिकन क उपयोग कॉस्मेटिक, कपड़ा, सोलर पैनल आ साबुन बनेबा मे सेहो होइत अछि। एहि रसायन स यूरोप क जलजमाववाला इलाका मे कईटा सड़क क निर्माण भ चुकल अछि। पहिल बेर भारत मे एकर इस्तेमाल सड़क निर्माण क क्षेत्र मे भेल अछि। इंजीनियर क दावा अछि जे पीसीसी या कालतोर सड़क क तुलना मे इ तकनीक स सड़क निर्माण करेबा मे कम लागत आबि रहल अछि। सिलिकन लेदर जल निरोधक क काज करैत अछि। एहि कारण यदि सड़क पर पाइन लगत, त ओ भीतर प्रवेश नहि करि सकत, सड़क नहि टूटि सकत। पर्यावरण क लिहाज स सेहो इ तकनीक अनुकूल अछि। अभियंता कहला जे आइआइटी, खडग़पुर क अभियंता अगिला 18 माह तक एहिन् सड़क क टेस्टिंग सेहो करताह। विभागीय अधिकारीक कहब अछि जे महुआ सड़क क प्रयोग सफल भेल त सूबा मे एहि तकनीक स आओर सड़क क निर्माण कराउल जाइत।
मुख्य पृष्ठ समाद विशेष देशक पहिल वाटरफ्रूफ सड़क बिहार मे तैयार